16:44 / 01.07.2017 2458 pdf Ўқиш режими + -\nМуборак Рамазон ойи ҳам тугамоқда. Аллоҳ таолонинг нурлари билан қамраб олинган ойлар ичида энг улуғи билан видолашамиз. Рамазонда қилган амалларимизни таҳлил қиламиз. Саҳарликнинг баракаси ва ифторликнинг қувончи... Қалбимизда таърифлаб бўлмас ҳиссиётлар олами...\n«Ойларнинг султони Рамазонни қандай ўтказдим?»\n«Муқаддас ойнинг дақиқаларини дақиқ билдимми?»\n«Мағфират ва раҳмат эшиклари очилган ойда яхши амалларга интилдимми?»\nСаволларимизнинг охири йўқ...\nРамазон ҳайити – Рамазоннинг, рўзанинг сарҳисоби. Пайғамбаримиз Муҳаммад алайҳиссалом марҳамат қилади: "Ҳайит намози ўқилганидан кейин фаришталардан бири: "Ҳамма билсин, Аллоҳ барчангизни мағфират қилди. Бас, шодлик ила уйларингизга қайтинглар. Бугун мукофот олинадиган кундир", дейди.\nИлоҳим, барчамизга мукофотлар насиб қилсин.\n16:36 / 01.07.2017 2189\n18:08 / 01.07.2017 4411\n2615 17:07 / 06.06.2017\n8285 00:46 / 26.06.2017\n4811 15:14 / 20.06.2017\n2728 12:39 / 12.06.2017


11\tиюль, шанба. 2020 йил Махсус версия RU\nОСМОНДАН ЕРГАЧА ТОРТИЛГАН АРҚОН\nБугунги кунда турли экстремистик ва террористик ташкилотлар ислом ниқоби остида ғаразли мақсадни кўзлаган ҳолда инсонийликка зид турли хатти-ҳаракатларни бажармоқда. Улар ўзларини динимиздаги мўътабар исмлар билан номлаб, динга муҳаббатли, аммо илми етарли бўлмаган ёки дин арконларидан умуман бехабар, содда мусулмонларни изидан эргаштирмоқдалар. Шунингдек, ижтимоий тармоқлар орқали оят ва ҳадисларни ўз манфаатлари йўлида талқин қилиб, уламоларимизни ҳақоратлаб, низо чиқаришга уринаётганлари ҳам бор гап.\nУларнинг бу ҳаракатлари туфайли баъзи мусулмонлар билиб-билмай тарафкашлик қилиб, иккига бўлиниб олишлари кузатилаяптики, бу жуда ачинарли ҳолатдир. Ваҳоланки, бундай ҳолларда тарафкашлик қилиб муаммо чиқариш эмас, балки ўртани ислоҳ қилишга буюрилганмиз. Аллоҳ таоло "Ҳужурот сурасининг" 9-оятида: "Агар мўминлардан икки тоифа урушиб кетсалар, бас, ўрталарини ислоҳ қилинг", 10-оятида эса "Албатта, мўминлар биродардирлар, бас, икки биродарингиз ўртасини ислоҳ қилинг, Аллоҳга тақво қилинг, шоядки, раҳм қилинсангиз", дея марҳамат қилади.\nНизо ва талашиб-тортишишдан мусулмонларга ҳеч қандай фойда йўқ, фақатгина тушкунликка тушиш ва заифлашиш бор, холос. Аллоҳ таоло "Анфол" сурасининг 46-оятида шундай марҳамат қилади: "Аллоҳга ва Унинг Расулига итоат қилинг. Ўзаро низо қилманг, у ҳолда тушкунликка учрайсиз ва куч-қувватингиз кетадир".\nМусулмонларнинг Аллоҳга ва Унинг Расулига итоатлари қанча кўп бўлса, муваффақиятлари ҳам шунчалик кўп бўлаверади. Шунинг учун ҳам Қуръони каримда бу амр қайта-қайта такрорланади. Ушбу оятда зикр қилинаётган ғалаба омилларидан бири ўзаро тортишиш ва низо қилмасликдир. Шунинг учун ҳам Аллоҳ таоло "Ўзаро низо қилманг" демоқда. Ўзаро низонинг ва тортишишнинг оқибати нима бўлиши оятнинг ўзида айтилган: "…у ҳолда тушкунликка учрайсиз ва куч-қувватингиз кетадир".\nМўмин-мусулмонлар бир оила фарзандларидек, дўст-биродар бўлишлари зарур. Уларнинг бир-бирлари билан талашиб-тортишиши, низолашиши ҳаромдир.\nШундай экан, огоҳ бўлайлик, четдан туриб гўёки ҳижрат ва жиҳодга чорлаётганларнинг жимжимадор сўзларига алданиб қолмайлик. Оммавий ахборот воситалари орқали кўриб, эшитиб, гувоҳи бўлаяпмиз, уларга қўшилганлар бегуноҳ инсонлар умрига зомин бўлмоқдалар, шаҳарларни вайрон этмоқдалар.\nСуриялик машҳур олим Муҳаммад Саъид Рамазон Бутий жиҳод ҳақида китоб ёзиб, бугунги кунда жиҳод чақириғи билан чиқаётганларнинг гаплари ҳам, ишлари ҳам ҳақиқий жиҳоддан йироқ, деган фикрни олға сурди. У киши интернет тармоғида жиҳод ва ҳижрат ҳақида сафсата сотаётганларни қаттиқ танқид қилиб, "Мен бу асрда баъзи бир доиралар наздида янги ислом туғилаётганини мулоҳаза қилмоқдаман..." Яъни: фикр ва мижоз исломи, уни ихтиро қилганларнинг даъвоси бўйича, гўёки, Қуръон, Суннат ва салафи солиҳлар ҳукмининг фиқҳи эмиш. Аммо, улар бир вақтнинг ўзида бирор айби йўқ мусулмонларни кечаси бўғизлаб кетишни "шариат рухсат берган иш" дейдилар.\nУлар исломий маҳкама зиммаларига бирор айбни қўймаган муслима қизларни сўйиб ташлашни "шариат рухсат берган иш" дейдилар.\nУлар Батна шаҳридаги шаръий илмлар маъҳади мудирини ҳеч айби бўлмаса ҳам қатл қилиб юборишни "шариат рухсат берган иш" дейдилар.\nУлар оддий йўловчилар тўла учқични ичидаги беайб инсонлар билан қўшиб портлатиб юборишни ҳам "шариатда бор иш" дейдилар.\nҲар биримиз кўзларни юмиб олиб, "Расулуллоҳ соллаллоҳу алайҳи васаллам бугун ичимизда юрибдилар", деб хаёл қилсин. Ул зот мазкур мижозий исломга рози бўладиларми?! Уни қабул қилиб, бошлиқ бўлиб, унга даъват қиладиларми?"\nИнсонларни ноҳақ ўлдириш улкан гуноҳ ҳисобланади ва ана шу гуноҳкор дўзахнинг даҳшатли азобларига мангуга дучор бўлади. Парвардигорининг берадиган жазоси ва азобларидан қўрқувчи чин иймон эгалари бундай ёвузликка ҳар қандай ҳолатда ҳам қўл урмайдилар.\nАна шундай қабиҳ ваҳшийликларни амалга оширганлар ўзларининг динга қаттиқ эътиқод қўйганлари ҳақида қанчалик лоф урмасинлар, аслида бу ишларни одамлар қалбидан дин-иймонни йўқотиш учунгина қиладилар. Ўз-ўзидан равшанки, уларнинг мақсади илоҳий динни ҳақоратлаш, одамларни ундан четлаштириш ва уларнинг қалбида иймонли одамларга нисбатан нафрат ва ғазаб уйғотиш, холос. Моҳиятига кўра, гуноҳсиз одамларга нисбатан гўёки "дин йўлида" амалга оширилган ҳар қандай зўравонлик ва зулм илоҳий дин устидан зулм ҳисобланади.\nДемак, адашмаслик, бўлиниб кетмаслик учун "Аллоҳнинг ипи" - динини маҳкам ушлашимиз керак. Зеро, Аллоҳ таоло шундай марҳамат қилади: "Барчангиз Аллоҳнинг ипини маҳкам тутинг ва бўлиниб кетманг" ("Оли Имрон" сураси, 103-оят). Расулуллоҳ соллаллоҳу алайҳи васаллам: "Аллоҳнинг китоби - Аллоҳнинг осмондан ергача тортилган арқонидир", дедилар.\nКасби туманидаги "Фазли" жомеъ масжиди имом-хатиби


«Гап чиқди»: Молия вазирлиги пенсия пулларини кечиктириши ортида молиявий ўйин борми?\n19:19 / 09.06.2020\nИжтимоий тармоқда ҳар куни турли хабар ва маълумотлар пайдо бўлади. Аммо уларнинг ҳар бирини суриштириб, текширишга вақт йўқ. Kun.uz янги — «Гап чиқди» лойиҳасини бошлайди: пайдо бўлаётган турли иддао ва хабарларни ўрганиб, мутасаддиларнинг ушбу масала юзасидан изоҳини ҳавола этамиз.\n6 июнь куни Telegram-каналлардан бирида Молия вазирлиги фаолиятига дахлдор хабар пайдо бўлди. Унда «молиявий ўйинлар» ўтказилгани гумон қилинувчи ҳолат тасвирланади.\n«Карантин шароитида пенсия пуллари пластик карталар орқали берилиши аҳолининг кескин норозилигига сабаб бўлди. Шу туфайли кўп ўтмай, бу амалиётдан воз кечилди. Хўш, шунга нима бўпти, ахир пандемия даври-ку, дерсиз?! Янглишяпсиз! Масала илдизига янаям чуқурроқ қаранг!\nЮртимизда ҳозир пенсия ва нафақа олувчилар сони уч миллион нафардан зиёд. Улар учун бюджетдан ойига ўртача 2,6 триллиондан ортиқ сўм маблағ ажратилади. Кўряпсизми, кичкина рақамлар эмас бу! Айни пайтда ана шу пуллар Халқ банкининг 3,5 мингдан зиёд ходимлари томонидан тарқатиляпти. Албатта, текинга эмас. Бу хизмат учун банкка умумий сумманинг 0,9 фоизи ўтказиб берилмоқда.\nБироқ пенсия пулларини пластикка ўтказиш амалиёти жорий этилгач, тўсатдан барча банклар пенсионерларга пластик очиб беришга «жиддий»қизиқиб қолишди. Сабабини англагандирсиз? Гап ойига триллионлаб маблағни «айлантириб» фойда кўришда», – дейилади канал хабарида.\nТаъкидланишича, пенсия тўловларини банк пластик карталарга ўтказишда техник носозлик юзага келиши ва тўловнинг бироз кечикишидан Молия вазирлиги ҳузуридаги бюджетдан ташқари Пенсия жамғармаси фойда кўрган.\n« Пенсия ва нафақа пулларининг нақд пулда берилишидан Молия вазирлиги қандай манфаат кўриши мумкин? Бу саволга қуйида жавоб топишга ҳаракат қиламиз», – дейилади хабарда.\nКанал муаллифининг фикрича, пенсия жамғармасининг пуллари узун-қисқа депозитларга жалб қилинса, маблағ кўпайиши мумкин.\n«Яъни вазирлик ушбу жамғармалардаги маблағларни тижорат банкларига депозитларга жойлаштиради. Пенсиялар 5, 10, нари борса, 20 кун кечиктирилса, осмон узилиб ерга тушмас. Лекин жамғарманинг бойиб олгани қолади. Пенсия жамғармаси ҳамма ресурсни молиялаштиришга шошилавермаслигининг сабабини энди англагандирсиз?\nДейлик, 2,6 триллион сўмдан зиёд сармоя 22 фоизлик қисқа муддатли депозитга жойлаштирилса, ҳар бир кун учун тахминан 6 миллиард сўм пул пайдо бўлади. Яна денг, Молия вазирлиги банкларга энг юқори фоиз ставкаларини белгилай олади. Бунга бирорта банк қарши чиқиб кўрсин-чи... Банклар зарарига бўлса ҳам жамғармалардан йўналтирилган пулларни фоизлари билан қайтаришга мажбур...», – дея вазиятни шарҳлаган канал муаллифи.\nШунингдек, хабарда «кунлик 6 миллиард даромад қайси мақсадлар учун» ишлатилгани ҳам савол остига олинади.\nKun.uz масалага ойдинлик киритиш мақсадида Пенсия жамғармаси директори ўринбосари Шуҳрат Давронов билан суҳбатлашди. Давронов хабардаги танқидий гаплар асосланмаган ва ҳақиқатга мос эмаслигини билдирди.\n«Коронавирусга қарши кураш чора-тадбирлари доирасида, пенсия ва нафақа пуллари нақд кўринишдан банк пластик карталарига ўтказиб берилди. Пластик картага ўтказиб бериш давомида салкам 500 мингга яқин фуқароларга карталарни расмийлаштириб берилгандан сўнг, банкда ахборот-технологик юклама пайдо бўлди. Шу туфайли, пуллар ўз вақтида пластик карталарга юклаб берилмади. Лекин Пенсия жамғармаси май ойининг бошидан то 15 санага қадар, барча пенсия тўловларни тўлиқ молиялаштирди», – дейди у.\nПенсия жамғармаси май ойида депозитга пул қўйиб, даромад кўрганми? Умуман олганда, жамғарма пулларни депозитга жойлаштиришга ҳақлими? Шуҳрат Давронов суҳбат давомида ушбу саволларга ҳам жавоб берди.\n«Жамғарма низомига асосан, бўш ва эркин қолдиқ маблағларни банк депозити ҳамда молиявий инструментларга жойлаштириши мумкин. Бунга ҳуқуқи бор. Аммо қайд этиш лозимки, пенсия жамғармасида эркин қолдиқ маблағлари бўлса ушбу ҳуқуқ пайдо бўлади. 2020 йилда жамғарма бюджетда 8 триллион сўмга яқин трансферт олиши назарда тутилган. Шу боис жамғармада катта маблағ мавжуд эмаслигини таъкидлайман.\nМай ойида депозитга маблағ қўйилган, лекин депозитга май ойи пенсиялари тўлиқ молиялаштирилгандан сўнг, кунлик тушган маблағлар жойлаштирилган. Бу маблағлар қисқа муддатга, июнь ойининг бошига қадар, инвестиция ресурси сифатида қўйилган. Ушбу маблағлар 330 миллиард сўмга яқин суммани ташкил этади, ундан 718 миллион сўм даромад қилинган. Кўрилган даромад эса тўлиқ Пенсия жамғармаси ҳисобига туширилган бўлиб, маблағлар пенсия ва нафақаларни тарқатишга кетади.\nМаблағларни депозитга қўйиш шарти ҳам мавжуд. Унга кўра, Молия вазирлигида ташкил этилган аукцион платформа орқали маблағлар депозитга жойлаштирилади», – дейди Давронов.\nЖамғарма директори ўринбосарининг айтишича, Telegram-каналда тарқаган хабарда таъкидланган 2,7 триллион сўм маблағ жуда катта сумма бўлиб, молия-депозит бозоридаги мувозанатни ўзгартириб юбориши мумкин. Шунча маблағни депозитга қўйишнинг имкони йўқ, негаки, май ойида жамғарма айнан 2,7 триллион сўмлик пенсия ва нафақаларни молиялаштирган.\nШуҳрат Давроновнинг билдиришича, жамғарма учун пенсия ва нафақа олувчи фуқароларнинг қайси банк пластик картасидан фойдаланиши аҳамиятли эмас.\n23:49 / 05.08.2020\nМолия вазирлиги сўнгги икки кунда коронавирусга қарши курашаётганларга қанча маблағ тўлаб берилганини маълум қилди\nЯгона ижтимоий реестр орқали барча ижтимоий ёрдам бир хил мезон ва бир хил ҳужжат асосида берилади – Молия вазирлиги\n«Ҳисоб-китоб ва имкониятдан келиб чиқиб ишлаяпмиз» – Жамшид Абруев 1 сентябрдан пенсия ва нафақалар ошиши ҳақида


Bellingcat Малайзия учоғини уриб туширган рус ҳарбийлари исмларини эълон қилди\n18 январ 2019, Тошкент вақти: 13:26\n24 февраль куни очиқлаган ҳисоботида Bellingcat гуруҳи учоқни уриб туширгани айтиладиган Бук-М1 ракетаси ҳақида билган ва, эҳтимол, уни бошқарган Россия армиясининг юқори мавқедаги зобитлари исмларини келтирди.\nИсмлари келтирилган рус зобитлари "Бук"ни тугмасини босишга буйруқ берган ҳамда буйруқни қабул қилиб олган зобит ва аскарлардир.\nИсмлари келтирилган рус зобитлари "Бук"ни тугмасини босишга буйруқ бергани ҳамда буйруқни қабул қилиб олгани ишонилаётган зобит ва аскарлар экани айтилади.\n115 саҳифалик ҳисоботда MH17 учоғини уриб туширгани иддао қилинган Россиянинг 53-зенит-ракета бригадаси командири, шу бригаданинг 2-дивизиони зобитлари исмлари билан бирга улар ихтиёридаги ҳарбий техника рўйхати келтирилади.\nBellingcat гуруҳи таъкидича, учоқ уриб туширилган пайтда 53-зенит-ракета бригадаси командири Дмитрий Трунин бўлган, у эса буйруқни бригада командири Сергей Мукачёвдан олган бўлиши мумкин.\nЎз навбатида Мукачёв Бук-М1ни ҳаракатга келтириш борасида ўзича қарор бермаган, буйруқ Россия ҳарбий қўмондонлигининг энг тепасидан келган бўлиши мумкин, демоқда ҳисобот муаллифлари.\nБук-М1ни ҳаракатга келтириш буйруғи Россия ҳарбий қўмондонлигининг энг тепасидан келган бўлиши мумкин,\nЖумладан, Россиянинг 20-армияси, Ғарбий ҳарбий округининг Зенит-ракета ҳарбий бирлашмаси қўмондони Александер Золотов, ғарбий ҳарбий округ қўмондони Анатолий Сидоров ва Россия қуруқлик қўшинлари бош қўмондони Олег Салюков, Россия Мудофаа вазири Сергей Шойгу ва хатто Россия Қуролли кучлари бош қўмондони. президент Владимир Путин ҳам учоқ ҳалокатига масъул бўлиши мумкин.\nBellingcat Россия ҳарбий бўлинмалари Бук-М1 ракета тизимини Украина шарқидаги айирмачилар ихтиёрига берган, деган иддаоларни ҳам ўрганиб чиққан, лекин бу эхтимол ҳақиқатдан узоқ деган хулосага келган.\nРоссиянинг 53-зенит-ракета бригадаси ҳарбийлари.\n"Бук-М1 ракета тизими анча мураккаб ва қиммат қурол ҳисобланади, шу боис Россия бу қуролни тайёргарликдан ўтмаган айирмачилар қўлига бериб қўйиши имконсиздир", демоқда Bellingcat гуруҳи.\nBellingcat эксперт-тадқиқот гуруҳи оммага маълум ахборотлар, видео ва фотосурталар асосида тадқиқот олиб бориб, уларни Интернет фойдаланувчилари учун чоп қилиб келади.\nМалайзия йўловчи учоғи ҳалокати сабабларини ўрганган мустақил комиссия учоқ "ташқаридан ҳужумга учраган" деган хулосага келган.\nЎшанда учоқ Россияда ишлаб чиқариладиган Бук-М1 зенит-ракетаси билан уриб туширилганлигига ишора қилинганди.


Сенаторлар Трампга импичмент жараёнини конституциявий деб тан оладилар\nАҚШ Сенати кўпчилик овоз билан мамлакат Конституциясига мувофиқ собиқ президент Доналд Трампнинг импичмент жараёнини тан олди. Қарорга 56 сенатор, шу жумладан Трамп аъзоси бўлган Республикачилар партиясидан олтитаси овоз берди.\nВакиллар палатаси Доналд Трампни лавозимидан 20 январь куни расман кетишига бир неча кун қолганида уни исён қўзғатишда айблаб, унга нисбатан импичмент эълон қилиш тўғрисида қарор қабул қилди. Қонунчиларга кўра, Трампнинг сайлов натижаларини тан олишни истамаслиги ва унинг чақириқлари 6 январь куни Капитолийга бостириб киришга уринишни келтириб чиқарди.\nТрампнинг адвокатлари собиқ президентнинг импичмент ишини кўриб чиқиш учун Сенат қонуний ваколатга эга эмаслигини таъкидлашди. Бундан ташқари, улар Трампнинг нутқи америкаликларнинг сўз эркинлигини кафолатлайдиган Конституцияга киритилган биринчи тузатиш билан ҳимояланганлигини даъво қилишмоқда.\nПрокуратура Конституцияда президентларнинг ўз лавозимининг сўнгги кунларида ваколатларини суиистеъмол қилишларига йўл қўядиган истисно йўқлигига ишора қилди. Акс ҳолда, давлат раҳбари ваколат муддати тугаши билан «нима қилса» ҳам бўлар эди, деди прокуратура етакчиси демократ Жейми Раскин. Шундан сўнг, Сенат 6 январь куни Вашингтонда Трампни қўллаб-қувватлаган митинг ва ундан кейинги тартибсизликлар ва Капитолийга бостириб кирган кадрларни намойиш этди.


Ўзбекистоннинг кўп асрлик дарахтлари – фото\nЎзбекистон ҳудудида ёши 100 ва ундан катта бўлган 4600 дан ортиқ дарахт бор. Энг кекса дарахтлар қайси ҳудудларда ўсади ва пойтахтдаги узоқ умр кўрувчиларининг айримлари қандай кўринишга эга – «Газета.uz» фотоматериалида.\nЭкология давлат қўмитаси Биохилмахиллик ва муҳофаза этиладиган табиий ҳудудлар бош бошқармаси (Давбионазорат) маълумотларига кўра, 2020 йил баҳорида Ўзбекистонда ёши 100 ва ундан катта бўлган 4682 туп дарахт бор эди. Уларнинг кўпчилиги Тошкент вилоятининг тоғли ҳудудларида ўсади ва асосан арчалардан иборат.\nСтатистик маълумотлар ҳудудлар томонидан давлат ўрмон фондига киритилмаган 78 туп қимматбаҳо дарахт турларини сақлаш чора-тадбирлари тўғрисидаги ҳукумат қарори ижроси доирасида тузилди. Давлат биологик назорати раҳбари Абдурашид Содиқов «Газета.uz»га маълум қилишича, ёши 100 ва ундан катта бўлган барча дарахтлар давлат муҳофазасига олинган, дейди.\nУнинг қўшимча қилишича, дарахтларнинг навбатдаги инвентаризацияси 2022 йилнинг баҳорида, ўсимликларнинг вегетация даврида бўлиб ўтади – шундан кейин қанча дарахт ўсишда давом этаётгани ва қанчаси нобуд бўлгани маълум бўлади.\nБатафсил – https://www.gazeta.uz/uz/2021/10/27/centurion/


8 ёшли бола 8 ойда Қуръонни тўлиқ ёдлади - Hidoyat.uz\nАсосий саҳифа Янгиликлар Дунё янгиликлари 8 ёшли бола 8 ойда Қуръонни тўлиқ ёдлади\nҒазо секторида яшайдиган Али Иваз саккиз ёшида Жабалия шаҳридаги Ал Амри масжидида Қуръонни ёдлашди бошлаган эди. Бу ҳақда International Quran News Agency хабар берди.\nСаккиз ой аввал Қуръони каримни ёд олишни бошлаган Али бошида Қуръондан ҳар куни бир бетни эшитиб ёд олган. У аста-секинлик билан ёд олинадиган саҳифалар сонини ошириб борган ҳамда бир кунда 16 бет ёд олишга муваффақ бўлган.\nУ ҳар куни Қуръони каримнинг 45 бетини ёддан такрорлаб боради. У Ғазо секторидаги энг ёш ҳофизи Қуръонлардан бири ҳисобланади.


Шавкат Мирзиёев Мирзо Улуғбек туманидаги хусусий...\n21.12.2018 12:08 0 1888\nЎзбекистон Республикаси Президенти Шавкат Мирзиёев Тошкент шаҳридаги бунёдкорлик ишлари билан танишиш мақсадида Мирзо Улуғбек туманидаги DMC хусусий клиникасига ташриф буюрди. Бу ҳақда Президент матбуот хизмати хабар берди.\nМазкур шифо масканида офтальмология, нейрожарроҳлик, пластик жарроҳлик, кардиология, педиатрия, реабилитация каби ўн бешдан ортиқ ихтисослик бўйича ташхислаш ва даволаш йўлга қўйилган. Бу жараёнга тиббиёти ривожланган давлатларда қўлланилаётган амалиёт ва технологиялар жорий этилган.\nХусусан, клиника АҚШ, Германия, Австрия, Японияда ишлаб чиқарилган замонавий ускуналар билан жиҳозланган. Шифокорлар Германия, Австрия, Ҳиндистон, Жанубий Корея, Япониядаги етакчи тиббиёт марказларида малака оширган.\nБеморлар биринчи қаватда ташхисдан ўтказилиб, мутахассислар маслаҳатини олади. Иккинчи қаватда жарроҳлик амалиётлари бажарилади. Зарур ҳолларда юқори қаватларда ётиб даволанади.\nПрезидент инновацион клиникадаги шароитларни кўздан кечирди, шифокорлар билан суҳбатлашди. Касалликларни эрта аниқлаш ва даволаш, сифатга эътибор қаратиш зарурлигини таъкидлади.\n- Биз нима учун тиббиётда хусусий тармоққа шароит яратяпмиз? Рақобат бўлиши керак. Рақобат бўлса, сифатга интилиш бўлади, даволаш, хизмат кўрсатиш яхшиланади, - деди Шавкат Мирзиёев.\nКлиника кўриш қобилиятини тиклаш бўйича етакчи марказлардан биридир. Бу ерда кўз тўр пардаси касалликлари ва патологик ҳолатларни ташхислаш имконини берадиган «Topcon» тамограф-ангиограф текшируви, нейрофизиологик реабилитация, компьютерли биобошқарув каби ноёб даволаш усуллари қўлланилади.\nПрезидентимиз компьютерли биобошқарув хонасида ҳам бўлиб, бу усул орқали медикаментларсиз даволаш, руҳий ва нутқий нуқсони бор беморларни соғлом ҳаётга қайтариш мумкинлигига эътибор қаратди.\nШу ерда кўз микрожарроҳлиги бўйича ўқув симулияцион марказ ташкил этиш лойиҳаси тақдим қилинди. Давлатимиз раҳбари лойиҳани маъқуллаб, кадрлар малакасини оширишга хизмат қиладиган бундай симулияцион марказларни тиббиётнинг бошқа йўналишлари ва мамлакатимизнинг бошқа ҳудудларида ҳам ташкил этиш зарурлигини таъкидлади.\nШавкат Мирзиёев Мирзо Улуғбек тумани клиника


Кремний — CИЛА КРЕМНИЯ\nРоссия академиги Вернадский В.И., биогеокимё фанининг асосчиси, экологияни ва унинг биосферага таъсирини ўрганишга энг катта ҳисса қўшган олим, кремнийсиз Ерда бирон бир тирик организм мавжуд бўлолмаслигини исботлаган, кремнийнинг ўсимликларга бўлган таъсири ҳақида айтиб ўтган. Сайёрамизда яшовчи барча тирик организмлар ўз-ўзидан мавжуд эмас, улар атроф-муҳитга боғлиқ ва унинг таъсирини бошдан кечиради. Кремний — Ердаги кислороддан кейинг иккинчи муҳим элементдир. Кремнийнинг ўсимликларга таъсири ҳақида кўп гапиришимиз мумкин. Ҳеч қандай тирик организм кремнийсиз яшай олмайди. Одамларда бириктирувчи ва суяк тўқималарининг ҳолати, юрак-қон томир ва асаб тизимлари кремний таркибига боғлиқ ва организмдаги кўплаб жараёнлар кремнийнинг мажбурий иштироки билан ўтади.\nАгар кремний етарли бўлмаса, инсон организмида 70 дан ортиқ элемент ўзлаштирилмайди. У калций ва бошқа элементларнинг ўзлаштирилиги учун зарурдир. Худди шу тарзда, ҳар қандай ўсимликнинг ривожланиши кремнийга боғлиқ. Сўнгги йилларда жадал ривожланаётган янги технологиялар, ўзининг хусусиятларига кўра ноёб бўлган янги препаратни – нано-кукун ҳисобланган НАНОКРЕМНИЙ, яъни ўсимликларнинг ривожланиши учун зарур бўлган бошқа элементлар қўшилган ҳолда эркин, чекланмаган шаклда фаол кремний асосидаги минерал таркибий қисмларнинг аралашмасини ишлаб чиқишга ёрдам берди. “СИЛА КРЕМНИЯ” бу қишлоқ хўжалигидаги НОУ-ХАУ. “СИЛА КРЕМНИЯ” — бу кремнийнинг кимёвий бирикмаларига эмас, балки эркин, боғлиқ бўлмаган шаклдаги тоза кремний (нанокремний) заррачаларига асосланган ва заррачаларнинг нано-ҳажми ўсимлик ДНК мембранасига киришни осонлаштиради ва қурилиш материали сифатида ҳужайра даражасида қатнашади, ҳар қандай ўсимликнинг ривожланиши давомида юзага келиши мумкин бўлган барча ҳаётий жараёнларни фаоллаштиради ва яхшилайди.\n21 асрда, сайёрамиздаги экологик вазият доимий равишда ёмонлашганда ва табиий офатлар тез-тез содир бўлганда, экологик тоза маҳсулотлар ишлаб чиқариш хавф остида қолмоқда ва янги турдаги ўғитлардан фойдаланиш зарурати пайдо бўлмоқда. Энг илғор фермерлар ва қишлоқ хўжалиги корхоналари, ўзларининг “замон билан ҳамнафас” бўлишга интилаётган илғор агрономлари ёрдамида аллақачон кремнийли ўғитлардан кенг фойдаланмоқдалар ва олинган натижалардан мамнунлар. Яқин орада “Вектор” компаниямиз томонидан ишлаб чиқарилган “НАНОКРЕМНИЙ” Фаол кремнийига асосланган минерал компонентлар аралашмаси” (ески номи) препарати яхши натижа берди, нафақат ҳосилдорликни сезиларли даражада оширди, балки маҳсулот сифатини яхшилади. Препаратнинг таъсиридан катта ижобий таъсир айниқса стрессли шароитларда ўсимликларда сезилади. “СИЛА КРЕМНИЯ” экологик тоза, нитрат, пеститсид ва ГМО бўлмаган ўғитдир. Радионуклидларни йўқ қилишга ёрдам беради. “СИЛА КРЕМНИЯ”» сувда эрувчан минерал ўғитлар ва кимёвий ҳимоя қилиш воситаларининг барча турларига тўлиқ мос келади. “СИЛА КРЕМНИЯ” антидоти ўсимликларнинг иммун тизимини сезиларли даражада мустаҳкамлаши ва ҳаётнинг барча жараёнларини рағбатлантириши туфайли, ўсимликлар минерал қўшимчаларни яхшироқ ўзлаштиради ва кремний асосидаги минераллар комплексимиздан фойдаланишда тежаш, илгари ишлатилган минерал ўғитлар билан биргаликда ишлатишдан иборат бўлади, улар 20-30% камроқ миқдорда керак бўлади. Бундан ташқари, “СИЛА КРЕМНИЯ” минераллар комплекси ўсиш активатори ва бир вақтнинг ўзида ўсимликларни ҳимоя қилувчи восита сифатида ишлайди.\nКремнийнинг аҳамияти ва унинг тирик организмларга таъсири ҳақида ҳужжатли филмларни томоша қилинг\nВЕКТОР" МЧЖ – ўғитлар ишлаб чиқарувчи. Минерал ўғитлар ишлаб чиқариш. "СИЛА КРЕМНИЯ" (нанокремний) - XXI аср ўсимликлари учун ноёб ўғит. нанокремний.рф


Ислом ва диний бағрикенглик – Сурхон тонги\nБош саҳифа / Жамият / Ислом ва диний бағрикенглик\nИюн 15, 2019\tЖамият Изоҳ қолдириш 690 Кўрилди\nЎзбекистонимизда турли динга мансуб 130 дан ортиқ миллат ва элат вакиллари истиқомат қилади.\nИслом динимиз аввал бошданоқ инсониятга асл мурувватни, ғайри муслимларга эҳтиром ҳамда бағрикенглик билан муносабатда бўлишни ўргатиб келган ва келмоқда. Ислом ўзидан аввалги динларни (яҳудийлик, насронийлик) шунчаки ҳурмат қилиш билан чекланмай, ўша дин аҳлларига чексиз мурувват кўрсатган.\nАлбатта, Аллоҳнинг хоҳишига ҳеч ким тўсқинлик қила олмас, лекин Парвардигоримиз буни хоҳламади, ёмон ва яхшини бир-биридан ажратиш учун ҳаётни ихтилофли қилди. Дунё шундай турар экан, инсонлар ўз фикрлари, йўналишлари, мақсадлари ва орзу-умидлари борасида ҳар хил бўлишда давом этадилар. “Агар сенга уларнинг юз ўгиришлари оғир ботаётган бўлса, қодир бўлсанг, ер остидан йўл қилиб ёки осмонга нарвон қўйиб, уларга оят-мўъжиза келтир. Агар Аллоҳ хоҳлаганда, албатта, уларни ҳидоят устида бирлаштирган бўлур эди-ку! Бас, ҳаргиз жоҳиллардан бўлманг!” “Анъом” сураси, 35-оят. Кофирлар оят-мўъжизалар йўқлигидан иймондан юз ўгираётгани йўқ. Улар нафсларининг бузуқлиги, ҳасад ва саркашликлари оқибатида куфр йўлини ихтиёр қилаяптилар. Аллоҳ таоло одамларни ҳар хил табиатли ва айри истеъдод соҳиби қилиб яратгандир. Баъзиси ўз-ўзидан ҳидоят йўлига кириб қолади. Баъзилари даъватга, тушунтиришга муҳтож бўладилар. Бошқалари тарғибот ишларига эҳтиёж сезади. Аммо яна бир тоифа борки, уларга ҳеч нарса таъсир қилмайди. Улар ҳар қанча даъват қилинмасинлар, шу қадар баҳона топаверадилар. Халифаларнинг биринчиси Абу Бакр Сиддиқ (р.а.) Сурияга ҳарбий юришга кетаётиб, ўз қўшинларига Қуръони каримнинг ҳақиқий даъватига ёрқин мисол бўлган қуйидаги буйруқни бергандилар: “Эй инсонлар, мен сизларга чин дилдан амал қилишингиз лозим бўлган ўн қоидани маълум қиламан. Уларни асло эсдан чиқарманг ва тўғри йўлдан адашманг.\nБолаларни, аёлларни ва кекса кишиларни ўлдирманг.\nХурмо дарахтларига ўт қўйманг ва дарахтларни кесманг.\nТуяларни, подаларни ва бошқа (ҳайвонлар) тўдасини ўлдирманг…\nСиз ўзга ишлар, охират дунёсига хизмат билан машғул одамларни учратасиз.\nШунда уларни ўз ҳолига қўйинг. Сизга турли ноз-неъматларни туҳфа қилиб келган одамларни учратасиз, улардан енг, аммо Аллоҳ номини эсга олишни унутманг”.\nРасулуллоҳга Ҳабашистон подшоҳи Муқавқис (насроний эди) чопон ҳадя қилди, уни пайғамбаримиз қабул қилдилар ва жума, ҳайит намозлари ҳамда элчиларни қабул қилганда кияр эдилар. Бу маъно баъзи ўзини билмаган кишилар томонидан суистеъмол қилингани ҳам маълум. У зот (с.а.в) бир яҳудий аёл заҳар солиб берган қўй гўштини еб заҳарланганлари ҳеч ким учун сир эмас.\nЛекин шунда ҳам Пайғамбаримиз (с.а.в) у аёлга нисбатан ҳеч қандай чора кўрмадилар, интиқом олмадилар, балки ҳақига Аллоҳдан ҳидоят сўраб, дуо қилдилар. Шунинг ўзи биз, умматга ҳар қандай динга эътиқод қилувчи ва ҳар қандай миллатга мансуб инсонлар билан муомала қилиб яшашга етарли далил эмасми?\nДинлардаги ихтилофлар қотиллик ва адоватларга сабаб бўлмаслиги, яхшилик, силаи раҳмдан тўсмаслиги лозим.\nҚуръони каримнинг “Бақара” сураси 256-оятида: “Динда мажбурлаш йўқ, зеро, тўғри йўл янглиш йўлдан ажрим бўлди …”. –дейилган.\nРасулуллоҳ соллаллоҳу алайҳи васаллам: “Ким бир аҳдлашган (ғайридин) кишига зулм қилса ёки унинг ҳақини паймол этса ёхуд уни тоқати етмайдиган нарсага мажбур қилса ёки ундан ўз розилигисиз бир нарса олса, қиёмат куни мен ўша одамнинг хусуматчиси бўламан”, — дедилар”. Абу Довуд ривояти.\nҲазрати Умар бир куни кўчаларни айланиб юрганларида бир яҳудийни тиланчилик қилиб юрганини кўрдилар ва уни тўхтатиб, тиланчилик қилишига нима мажбур қилганини сўрадилар? Яҳудий: “Мен ёшлигимда ишлардим ва мусулмонларга жизя тўлаб турур эдим, энди қариганимда, ишлашга қодир эмасман ва тирикчилигим учун мажбур тиланчилик қилаяпман”, деди.\nҲазрати Умар: сенга нисбатан адолатсизлик қилибмиз-ку, ёшлигингда жизя олиб, қарилигингда қарамай қўйибмиз, деб қарор чиқариб, унга нафақа белгилабдилар.\nЮқорида келтирилган оят ва ҳадислардан хулоса шуки, динимиз бизни ҳар қандай миллат ва элат эгалари билан ёнма-ён ва иттифоқ яшашга даъват қилади. Мана шундагина дунё тинчлигини таъминлаган бўламиз.\nЕр юзида ҳаёт борки, ихтилофлар бор. Бу ҳақиқат Қуръони каримнинг “Ҳуд” сураси 118 ва 119-оятларида: “Агар Парвардигорингиз хоҳлаганида, барча одамларни бир миллат (яъни, бир динга эргашувчи) қилган бўлур эди. (Лекин У зот бундай бўлишини истамади. Шунинг учун улар (одамлар) мудом ихтилоф қилурлар, магар Парвардигорингиз раҳм қилган кишиларгина (ҳақ йўлда иттифоқ бўлиб яшарлар). Уларни шунинг учун (яъни, бировлари ҳақ йўлда ҳидоят топишлари, бошқалари ноҳақ йўлларда талашиб-тортишиб юришлари учун) яратгандир. Парвардигорингизнинг: “Мен жаҳаннамни (кофир) жин ва кофир одамларнинг барчаси билан тўлдирурман”, деган сўзи ҳақ бўлди” дейилади. Яъни Расули карим (соллаллоҳу алайҳи ва саллам), агар Раббингиз хоҳлаганида ўзи яратган инсонларни иймон-эътиқодлари бир уммат, бир жамоа қилиб қўяр эди ва У зот бу ишга қодир, демоқчи.\nвилояти вакилининг хотин-қизлар масалалари\nТэгларбағрикенглик дин ислом\nОлдинги Савдоси пишмаган режа\nКейинги 480 та оила уйли бўлади


Азим Муллахонов билан суҳбат 1-12-2018, 18:45 | Zamin.uz\nАзим Муллахонов билан суҳбат\nЎзбекистон Республикасида хизмат кўрсатган артист Азим Муллахонов ОАВда кам кўринса-да, аммо ўзининг дардли, ёқимли, меъдага тегмайдиган дилтортар қўшиқлари билан халқимиз кўнглидан чуқур жой олган. Айниқса, хонанда ижросидаги «Шайтанат» ҳамда «Ота» тароналари мухисларнинг севимли қўшиғига айланган. Суҳбат чоғида меҳмонимизни ростгўй инсон ва ҳақиқий санъат фидойиси сифатида кашф қилдик.\n— Азим ака, ижодингизда бир муддат танаффус кузатилди. Бу ҳолатга қандай омилларни сабаб қилиб кўрсатасиз?\n— Чиндан ижодимда узилиш бўлди. Бунга сабаб эса автофалокатга учраб, қаттиқ жароҳат олганим ва узоқ вақт саломатлигимда муаммолар бўлганидир. Очиғи, бу воқеани ҳеч қаерда гапиришни истамайман. Аммо соғлиғимни тиклаб, охирги бир неча йил ичида яна жиддий ижод қилишга киришдим. Ишлаш услубим бошқача бўлганлиги туфайли бир йилда икки ёки учта қўшиқ тайёрлаяпман. Мен учун сон эмас, сифат муҳимроқ.\n— Санъаткорлар оиласида туғилиб, вояга етганингизни кўпчилик яхши билади. Агар ота-онангиз таниқли санъаткор бўлишмаганида ҳам шу соҳадан кетармидингиз?\n— (ўйланиб) Назаримда, бошқа касбнинг этагини тутган бўлардим. Сабаби, авиаконструктор бўлиш ниятида юрардим. Аммо оиладаги муҳит туфайли ота-онамнинг изидан кетдим. Дадам Азизбек Муллахонов най чалиб, Маъмуржон Узоқов, Жўрахон Султонов билан бирга ижодий фаолият олиб борган. Волидам — Ўзбекистон Республикаси халқ артисти Фароғат Раҳматованинг хизмат сафарлари, театрдаги роллари ҳам қалбимда санъатга нисбатан қизиқиш уйғотган. Санъатга қизиқишим юқори бўлса-да, аммо кун келиб қўшиқчи бўлишни сира ўйламаганман.\n— Болалигингизни қандай хотирлайсиз?\n— Кичкиналигимда спортнинг кураш, бокс турлари билан мунтазам шуғулланганимга кўпчилик ишонмайди. Жуда шўх ва тўполончи бола бўлганман. Балоғат ёши остонасида ижобий томонга ўзгара бошлаганман. 1975 йили, яъни15 ёшимдан бошлаб Муқимий театрига овоз муҳандиси ёрдамчиси бўлиб ишга кирганман. Ундан сўнг оркестрда гитарачи бўлиб ишимни давом эттирдим. Ўзбекистон Республикаси халқ артисти, раҳматли устозимиз Наби Халилов дирижёрлигида хизмат қилганмиз.\nГастролга ҳам ўша пайтлардан чиққанман. 1990 йилда ёш эстрада хонандалари ўртасида ўтказилган «Ботир Зокиров» номидаги танловда олий ўринга лойиқ топилдим. Устозларимизнинг «Халқингга тупроқни ялаб хизмат қил!» деган насиҳатига риоя этиб, озми-кўпми ўз қўшиқларим билан халқимизнинг яхши кунларида хизмат қилиб келяпман ва бундан беҳад фахрланаман.\n— Санъат соҳасида самимийликни сақлаб қолиш учун нималар қилиш керак, деб ўйлайсиз?\n— Санъаткор ҳамиша инсонлигини ҳис қилиб, ўзини атрофдагилардан устун қўймасдан яшаши ва ижод қилиши керак. У ҳам Яратганнинг бир бандаси ва умри абадий эмас. Унинг оддий одамлардан фарқи шуки, Худо берган истеъдоди бор. Эртага вафот этганидан кейин одамлар ортидан уни яхши сўзлар, хотиралар билан ёдга олиши лозим.\nМен доимо онамнинг «Халқ орасида юрганда ўзингни баланд тутсанг, ҳурматинг бўлмайди», деган гапларини кўп эслаб, самимийлик, камтаринликни қадрлашга ва ўзим ҳам шунга амал қилишга интиламан. Баъзи санъаткорларнинг ўзини осмонда парвоз қилаётгандек ҳис қилишини кўриб, ранжийман. Менимча, иймонини, эътиқодини, инсонлигини унутмаган санъат кишиси ҳамиша барчага бир хил муомала қилади ва унинг самимийлиги яққол билиниб туради.\n— Оёғи ердан узилган айрим «юлдуз»лар тўғрисида қандай фикр билдирасиз?\n— Ундайлар бугунги куни, реклама, шон-шуҳрат, ҳою ҳавас учун ҳаракат қилиб, кун кечиради, холос. Улар минг интилса ҳам, барибир, узоққа боришмайди. Санъаткорлар орасида кечагина санъат соҳасига кириб келиб, бир-икки сўм пул топиб, ўзини йўқотиб қўяётганлар йўқ эмас. Аксинча, фақат санъат учун ижод қиладиганларни ҳам ҳар қадамда учратиш мумкин.\nБундан ташқари, ҳозирги хонандаларнинг машҳурлик учун умри қисқа тароналар яратаётганини кўриб, маблағ, вақт ҳамда меҳнатнинг зое кетаётганига ачинаман. Ахир ҳафтада битта сифатсиз қўшиқ ижро этгандан кўра, бир ой ёки бир йилда битта зўр, халқимиз йиллар ўтса ҳам севиб тинглайдиган қўшиқ яратса бўлади-ку.\n— Жорий йилнинг февраль ойидан «Ўзбекконцерт» ҳузурида клиплар фаолиятини ташкил этиш бўйича бадиий кенгаш тузилди ва унга сиз раҳбарлик қилиб келяпсиз. Клипларни саралаш жараёнлари қандай кечяпти?\n— Қизғин ва масъулиятли. Кенгаш вакилларининг барчаси томошабин маънавиятга ижобий таъсир этадиган, ёшу кексанинг энсасини қотирмайдиган, сўзлари алмойи-жалжойи бўлмаган қўшиқларни халққа туҳфа этиш мақсадида зиммасидаги вазифани тўлақонли амалга оширишга ҳаракат қиляпти.\nКлиплардаги камчиликларни хонандаларга очиқ-ойдин айтиб, қайта ишлашларини таъкидлаяпмиз. Қўшиқ матни ва мусиқаси яхшию, бироқ клип мазмунига мос тушмаганларини рад қилиб, қайта клип тасвирга олишларини маслаҳат беряпмиз. Биздан ранжиб қолаётган ука-сингилларимиз кўплигини ҳам биламиз. Уларни ҳам тўғри тушуниш керак, битта клипни яратгунча катта маблағ сарфлашади. Лекин ҳар бир ишини ўзи билганича қилмай, устоз кўришса, ҳар томонлама яхши бўлади.\n— Ташриф қоғозингизга айланиб, сизни элга танитган қўшиқларингиздан бири — «Ота»нинг яратилиши ҳақида ҳам гапириб берсангиз?\n— Бу жуда ҳам қизиқ ва кутилмаганда юз берган. Кунларнинг бирида матбуот дўконидан «Шарқ юлдузи» журналининг янги сонини харид қилдим. Йўл-йўлакай журнални варақлаб, ўқий бошладим. Бирдан халқимизнинг севимли ижодкори, Ўзбекистон халқ шоири Хуршид Даврон қаламига мансуб бир туркум шеърларга кўзим тушди. Ушбу шеърлар орасидан «Ота» номлисини ўқиганимда юрагим жиз этди ва мазкур шеърни қўшиқ қилиб куйлаш ғояси туғилди. Тўю тадбирларда хиргойи қилган қўшиғимга вақт ўтгани сари тингловчиларнинг талаби орта бошлади ва машҳур қўшиққа айланди. Кейин унга клип тасвирга олдик. Бу қўшиқ ҳам «Шайтанат» сингари жуда катта вақт ва машаққатлар эвазига яратилган. Ушбу қўшиқ орқали мухлислар ва томошабинлар эътиборини яна бир бора қозонганман. Унинг орадан йиллар ўтса ҳам севиб тингланаётгани менга ғурур бағишлайди.\n— Ҳамкасбларингиздан кўпроқ кимларнинг қўшиқларини тинглайсиз ва қайсиларининг ижодига ҳавас қиласиз?\n— Ғиёс Бойтоев ҳамда Насиба Абдуллаеваларнинг ижодини мунтазам кузатиб бораман ва ҳурмат қиламан. Тўғрисини айтсам, ҳеч қайси санъаткорнинг ижодига ҳавас қилмайман.\nНегаки бугун айрим ҳамкасбларим тайёр мусиқага янги шоирларнинг шеърларини ёзиб, ижро этишмоқда. Ҳатто катта ёшдаги ижодкорлар ҳам чет эллик хонандаларнинг қўшиқларидан ўғирлаб, ўзимизнинг тилимизга таржима ҳам қилдирмай, куйлашяпти. Камдан-кам санъаткорларгина изланиб, ўзлари янги мусиқа яратиб, репертуарини бойитиб бормоқда.\n— Турмуш ўртоғингиз, фарзандларингизнинг ижодингизга, санъат соҳасига муносабати қандай?\n— Оиламиздагиларнинг барчаси санъатни яхши кўради ва санъаткорнинг ўрни, ҳурматини жуда қадрлашади. Турмуш ўртоғим Матлубахоннинг ижодимга бўлган иштиёқи кучли. Азизахон, Ферузбек, Исломбек исмли фарзандларим ҳам санъат шинавандаси, аммо негадир уларнинг ҳеч бири менинг изимдан боришни хоҳлашмади (кулади). Лекин мен бундан хафа эмасман. Сабаби, фарзандларим қайси соҳа вакили бўлмасин, юртимиз, Ватанимиз учун сидқидилдан хизмат қилишса, инсонларга яхшилик қилиб, фойдаси тегса, жуда хурсанд бўламан. Набираларимдан Жаҳонгир ва Фирдавс мусиқага жуда қизиқади. Балки, шулар касбимни давом эттирар. Буни эса вақт кўрсатади.\n— Қариликни тан олмайдиган санъаткорлардансиз. Ҳатто ёшингизга нисбатан ёш кўринишингизни ижтимоий тармоқларда мухлисларингиз ҳам эътироф этишади…\n— (кулади) Бу фикрларни жуда кўпчиликдан эшитиб, қувонаман. Аммо умр ўтган сари ёшлик ўзиникини олавераркан, инсон кексайиб боравераркан. Онам раҳматли 50 ёшида ҳам театр саҳнасида 25 яшар қиз-жувонлар ролини ўйнаган экан. Ёшлар даврасида ўтирганимда, ёшимни ҳам унутиб қўяман. Беш нафар набирам борлигига ишонмайдиганлар ҳам талайгина.\n— Мароқли ва мазмунли суҳбатингиз учун ташаккур!\nЯнгиликлар » Маданият » Азим Муллахонов билан суҳбат


“Matiz”даги газ газ баллони портлади. Вафот этганлар бор | Ўзбекистон ва жахон янгиликлари\n“Matiz”даги газ газ баллони портлади. Вафот этганлар бор\nТехнология 6 февраль 11:07 2 576\n2018 йил 2 февраль куни соат тахминан 22:30да Бухоро вилояти, Когон туманида жойлашган “ZELIC OIL GAZ” МЧЖга тегишли автомобилларга газ қўйиш шохобчаси олдида “Matiz” русумли автомашинада ўрнатилган газ баллони портлаган.\nБунинг натижасида автомашинада бўлган 2 нафар фуқаро оғир тан жароҳати олиб вафот этган.\nМазкур ҳолат юзасидан Ўзбекистон Республикаси Жиноят кодексининг 259-моддаси 2-қисми “а” банди билан (Ёнғин хавфсизлиги қоидаларининг шу қоидалар бажаралиши учун масъул бўлган шахс томонидан бузилиши одам ўлишига сабаб бўлса) жиноят иши қўзғатилди.\nЎзбекистон Республикаси Ички ишлар вазирлиги ҳузуридаги Тергов департаменти хабарига кўра, ҳозирда жиноят иши бўйича дастлабки тергов ҳаракатлари олиб борилмоқда.


Тошкентда квартиралар бир ойда ўртача 2 фоизга арзонлади\n28 январ 2021, Тошкент вақти: 12:43\nМай ойида Тошкент иккиламчи бозорида квартираларнинг бир квадрат метри ўртача 609 доллардан сотилган. Бу апрель ойидаги нархга нисбатан 2 фоизга камдир. Бу ҳақда Газета.уз сайти CREDO MAX ESTIMATION баҳолаш ташкилоти маълумотига таянган ҳолда хабар тарқатди.\nҚайд этилишича, ўтган ой пойтахтдаги бетон уйларнинг бир квадрати ўртача 574 доллардан (апрелда 590 доллар эди), ғиштли уйлар квадрати эса 652 доллардан (апрелда 663 доллар эди) сотилган. Бу бетон уйлар апрелдагига нисбатан 3 фоизга, ғиштин уйлар эса 2 фоизга арзонлаганини англатади.\nКвартиралар нархининг арзонлаши Тошкентнинг 11 мавзеидан 8 тасида кузатилган. Олмазор, Миробод ва Юнусобод мавзеларида эса квартиралар нархи аксинча бироз кўтарилганини кузатиш мумкин.


Тушда оппоқ қорни кўриш ниманинг белгиси эканлигига ҳеч қизиқиб кўрганмисиз? » Ўзбекистон янгиликлари – Zamin.uz\nТушда оппоқ қорни кўриш ниманинг белгиси эканлигига ҳеч қизиқиб кўрганмисиз?\n05 ноя, 11:10 2 369 Ҳаёт тарзи\nтуш оппоқ қор рамз\nТушингиз таъбирини билишни истайсизми? 31 дек, 07:30\nТушингиз таъбирини билишни истайсизми? 31 дек, 00:00\nТушингиз таъбирини билишни истайсизми? 30 дек, 09:48\nТушингиз таъбирини билишни истайсизми? 30 дек, 07:47\nҲаётингизни ўзгартириб юборишга қодир бўлган 7 та туш таъбири 17 май, 12:27


23 сентябр 2021, Тошкент вақти: 07:33\nUzbekistan -- Rahima Ganieva, undated\nИндонезиянинг Бали оролида 8 сентябр куни бошланиб, 28 сентябр куни финал тантанаси ўтказиладиган “Дунё гўзали” конкурсида илк бора Ўзбекистон вакиласи иштирок этмоқда. Дунëнинг 135 мамлакати иштирок этадиган халқаро гўзаллик мусобақасида “Miss World” тожини қўлга киритиш учун курашаëтган Тошкент туризм коллежини тамомлаган 18 яшар Раҳима Ғаниеванинг “Дунё гўзали” конкурсида қатнашганидан расмий Тошкент хабарсиз.\n“Miss World” халқаро гўзаллик мусобақаси расмий сайтида билдирилишича¸Раҳима Ғаниева жорий йилнинг 20 июлида Ўзбекистон босқичида ғолиб бўлиб “Дунё гўзали” конкурсида Ўзбекистонни тамсил қилиш ҳуқуқини қўлга киритган.\nДунёнинг энг гўзал қизи мақомига даъвогар ўзбекистонлик Раҳима Ғаниеванинг қандай танлаб олингани ҳақида Озодлик суҳбатлашган маҳаллий расмийлар бирор маълумотга эга эмасликларини билдирдилар.\nЎзбекистон Маданият ва спорт ишлари вазирлиги мулозимларининг Озодликка айтишича¸ мамлакатда расман гўзаллик конкурслари ўтказилмайди. Айни пайтда, улар хусусий ширкатларнинг кўздан панада бундай конкурсни ўткзаганлиги эҳтимолини ҳам назардан соқит қилишмади.\nЎзбекистон хотин-қизлар қўмитаси мулозимлари ҳам Раҳима Ғаниева деган қизнинг “Дунё гўзали” конкурсида қатнашганидан хабарсиз эканини таъкидлашди.\nЎзбекистон номидан “Miss World” халқаро гўзаллик танловида қатнашадиган Раҳима Ғаниева Тошкентдаги “Pro Models” моделлар агентлигининг вакиласи экани ҳақидаги маълумотлар ортидан Озодлик мухбири мазкур идора билан боғланди.\n“Pro Models” мансуб бўлган Тошкентдаги ProArtCenterofPerformingArts ширкати Бош директори Жавлон Камолов Озодлик билан суҳбатда Раҳима Ғаниеванинг "Қинғир йўл ва ëлғон яшиқ" йўли билан "Pro Models" ширкатининг “номини сотиб” “Miss World” халқаро гўзаллик танловида қатнашаëтганини таъкидлади.\n- Мен Раҳима Ғаниеванинг ҳеч бир шаклда Ўзбекистондаги миллий танловдан ўтмаганини таъкидлайман. Раҳима Ғаниева “Pro Models” ширкатининг ҳеч бир лойиҳасида қатнашмаган. Ғаниева уч йил олдин бор йўғи “Pro Models” моделлар агентлиги курсларида талаба ўлароқ, бир оз иштирок қилган. Агар биз танлов ўтказганимизда бу қиздан минг чандон гўзал моделларни тақдим қилган бўлар эдик.\n"Мен Раҳима Ғаниеванинг ўз каръерасини ëлғон устига қурганидан таассуф билдираман"¸ деди Жавлон Камолов Озодлик билан суҳбатда.\nСуҳбатдошга кўра, Қирғизистондаги қандайдир модел фирмаси “Қинғир ëлғон яшиқ “ тарзда Ўзбекистонда “Дунё гўзали” миллий танловини ўтказиб Раҳима Ғаниевани “ғолиб” қилган.\n- Бу ëлғон билан Раҳима Ғаниеванинг узоққа бориши қийин. Мен яна бир бор айтаман бу қизнинг Ўзбекистонни тамсил қилишга ҳаққи йўқ, деди Тошкентдаги ProAr ширкати Бош директори Жавлон Камолов Озодлик билан суҳбатда.\nГулнора Каримованинг истеҳзоси\n18 яшар Раҳима Ғаниеванинг Ўзбекистон номидан “Miss World” халқаро гўзаллик танловида илк бора қатнашиши ҳақидаги овозаларга Ўзбекистон президентининг қизи Гулнора Каримова Твиттерда фикр зикр қилди.\n"Қандай қилиб 50 даражали иссиқда миллий конкурс бўлиб ўтиши мумкин ва Англия ёки борингки Россия учун "маҳаллий" бўлган тожик қиёфали қиз пайдо бўлиб қолгани қизиқ?"- деган Гулнора Каримованинг истеҳзоли фикрига Твиттерда жўр бўлганлар Ўзбекистонда ягона малика турганида қандайдир коллеж талабасига йўл бўлсин, дея ëзувлар қолдиришди.\nКаримованинг бу твитидан кейин Ўзбекистондаги "Мезон.уз" сайти бу борада журналистик тадқиқот ўтказиб, жаҳонга Ўзбекистонни тақдим этадиган Раҳима Ғаниева ким ўзи, қаерда яшайди, нима иш қилади, деган савол жавобини қидирди.\n"Мезон.уз" мухбирлари Раҳима Ғаниева ўзини "Жаҳон иқтисоди ва дипломатия университети талабаси" дея таништирган видеолавҳасини кўргач, ушбу ўқув юрти деканига мурожаат қилишади.\n"Қандай қилиб тест натижалари 16 августда эълон қилинган бўлса, Раҳима ўзининг талаба бўлганини олдиндан била қолди?", - деб таъкидланади мақола давомида.\nРаҳима Ғаниеванинг заковати\n“Дунё гўзали” конкурсида номзодларнинг ташқи гўзаллиги билан бирга билим савиясига ҳам этибор берилади.\n“Дунё гўзали” конкурси ташкилотчилари 1980 йилдан бошлаб шоу қатнашчиларининг ақл заковат борасидаги қобилиятларини текширадиган тест жорий қилишган эди.\n“Дунё гўзали” расмий сайтида Раҳима Ғаниевага оид тўрт жумла ўзбекча матн илиб қўйилган.\nРаҳима Ғаниевага оид бу матннинг тўққизта жумласида еттита ҳато борлиги аниқланди.\nРаҳима Ғаниева ўзи тамсил қилган давлатни “дўвлат” деб ëзган.\nАйни сайтга илинган видеомурожаатда “Miss World”га даъвогар Раҳима Ғаниева Чехов, Достоевский ва Толстой асарларини ўқишни яхши кўришини писанда қилади.\nДунё гўзали” конкурсида Раҳима Ғаниевадан ташқари Камерун, Гвинея, Гвинея-Бисау ва Косово ҳам бу йил дебютант сифатида қатнашади.


Маҳмудхўжа Беҳбудий ҳаётининг номаълум саҳифалари - UzAnalytics\nСурат манбаси: pearlofeast.com\nЖорий йилда улуғ аллома ва жамоат арбоби Маҳмудхўжа Беҳбудийнинг 145 йиллик таваллуд санаси кенг нишонланади. Президент Шавкат Мирзиёев Олий Мажлисга Мурожаатномасида буни алоҳида таъкидлаб ўтди.\nЎзбекистон давлат архивларида изланишлар олиб бораётган республиканинг етакчи олимлари жадидчилик ҳаракати етакчиларидан бири Беҳбудийнинг ҳаёти ва фаолияти билан боғлиқ кўплаб ҳужжатларни ўрганишмоқда. Мазкур тадқиқотлар натижасида унинг ҳаёти ва сиёсий фаолиятига оид янги маълумотлар ҳам бирин-кетин юзага чиқмоқда.\n“Беҳбудий фаолияти ва ўша давр сиёсий ҳаёти тафсилотлари собиқ Иттифоқ даврида етарлича ўрганилмаган, сабаби бу мавзу ёпиқ ҳисобланган. Мустақиллик даврига келиб тарихчилар, мутахассислар бу мавзуга, айниқса жадидларнинг сиёсий фаолиятига бироз эътибор қарата бошладилар. Лекин ҳамон бу мавзу тизимли тарзда ўрганилмаган”, деди тарих фанлари доктори, ЎзФА тарих институтининг етакчи илмий ходими Равшан Абдуллаев UzAnalytics сайтининг мухбири билан суҳбатда.\nUzAnalytics таҳлилий сайти Ўзбекистон Фанлар академияси Тарих институтининг илмий ходимлари, тарихчи олимлар Ринат Шигабдинов ва Равшан Абдуллаев билан Маҳмудхўжа Беҳбудий ҳаёти ва сиёсий фаолиятининг шу пайтгача номаълум бўлган саҳифалари ҳақидаги интервьюни эътиборингизга ҳавола қилади.\nРинат Шигабдинов – Ўзбекистон Фанлар академияси Тарих институтининг катта илмий ходими, тарих фанлари номзоди. Архив соҳасида 40 йиллик тажрибага эга. Илмий изланиш мавзулари: ХIХ – XXI асрларда Ўрта Осиё халқларининг тарихи, манбашунослик ва тарихшунослик масалалари, Ўрта Осиё тарихида мустамлака ва шўролар давридаги диний сиёсат. Кўплаб илмий мақолалар ва монографиялар муаллифи.\n– Ринат Начметдинович, давлат архивларида сақланаётган ҳужжатлар асосида олиб бораётган тадқиқотларингиз буюк алломанинг ҳаёти ва фаолиятига оид қандай янги маълумотларни юзага чиқармоқда?\n– Мен Ўзбекистон миллий архивида иш олиб бориш жараёнида Маҳмудхўжа Беҳбудий ҳаётининг сўнгги йиллари даврига оид ва уни янги маълумотлар билан тўлдирадиган бир қатор ҳужжатларни ўргандим. Унинг ҳаёти ва ижодининг сўнгги даврлари 1918-1919 йилларга тўғри келади. Умуман, архив топилмалари нафақат 1918/19 йиллар, балки ундан кейинги даврда кечган воқеаларга ҳам ойдинлик киритишда ёрдам беради.\n1917 йил Россиядаги октябрь инқилобидан сўнг, Тошкентда ҳам совет ҳукумати ўрнатилди ва унинг бошқаруви шакллантирилди. Халқ комиссарлари кенгаши ва Туркистон Марказий ижроия қўмитаси тузилди. Бу ишларнинг бошида Туркистон коммунистик партияси турар эди. 1918 йил апрель ойида коммунистларнинг навбатдаги Қурултойи ўтказилиб, соҳа ва йўналишлар бўйича вазирликлар (ўша пайтда халқ комиссариатлари) ташкил этилди. Жумладан, Миллий масалалар бўйича комиссариат фаолияти ҳам йўлга қўйилди. Ушбу ташкилотнинг асосий вазифаси советлар мафкурасини халқ орасида тарғиб қилиш эди. Комиссариат қошида тарғибот-ташвиқот, маданий-маърифий, статистика ишлари каби бўлимлар ҳам ташкил этилган.\nБу даврга келиб маҳаллий зиёлилар, жадидлар жуда жиддий танлов олдида турар эди. Улар учта йўлдан бирини танлашлари лозим бўлган: биринчиси: ҳорижга чиқиб кетиш, иккинчиси: қўлга қурол олиб, ўз ғоя ва ақидаларини ҳимоя қилиш, учинчиси эса – янги ҳукумат билан муроса қилиб, унинг таркибида халқ маърифати, тараққиёти йўлида хизмат қилиш эди. Туркистон жадидчилик ҳаракати етакчиси Маҳмудхўжа Беҳбудий ўша даврда халқ орасида жуда катта обрў-эътибор қозонган эди. Буни янги ҳукумат мутасаддилари ҳам яхши билишарди. Шунинг учун Беҳбудийга янги тузилган миллий масалалар бўйича комиссариат органларида иш таклиф қилишади. Янги тузилмада ватанпарвар, зиёли, ўша даврнинг маърифатпарвар кишилари жамланишган эди. Комиссариатни ўз замонасининг таниқли мутафаккири Тошхўжа Ашурхўжаев бошқарар ва миллат, халқ қайғуси билан яшайдиган, ривожланиш ва миллий юксакликка хизмат қиладиган ходимлар қаторида Беҳбудийни ҳам кўргиси келади.\nКомиссариат таркибида турли миллатлар масалалари билан шуғулланувчи 8 та алоҳида бўлим фаолият юритган. Архивда ишлаш жараёнида 1918 йил 24 июндаги ҳужжат билан танишишга муваффақ бўлдим. Ушбу ҳужжатларда кўрсатилишича, Беҳбудийга ушбу комиссариатнинг туркий миллат масалалари бўлимини бошқариш топширилган. Ҳужжатга комиссар Тошхўжа Ашурхўжаев имзо чеккан. Унда Туркистон Республикаси ҳукумати номига ёзилган шундай сатрлар бор: “Ҳайъат йиғилиши қарорига кўра, комиссариат қошидаги миллатлар бўлимларига мен томонимдан вакиллар тайинланди. Комиссариат низомига мувофиқ, миллатлар вакиллари сайловлари ўтказилгунга қадар қуйидаги шахслар вазифаларга тайинланди: қозоқ миллатидан Хожикелдиева Кирғиз, татар миллатидан Абдураҳмон Абдуҳолиқов, туркий миллатидан Маҳмудхўжа Беҳбудий, қипчоқ миллатидан Муҳаммаджон Шермуҳамедов”. Кўриниб турибдики, ушбу санадан эътиборан Беҳбудий совет ҳукумати таркибида юқори мартабали мулозим сифатида фаолият бошлаган.\nЎзбекистон давлат миллий архивида комиссариат ходимлари сони ва уларга тўланадиган маошлар ҳақидаги маълумотлар билан ҳам танишдим. Беҳбудийнинг маоши 700 рубль миқдорида белгиланган экан. Бу ўша давр вазир ўринбосарининг маоши билан бир хил бўлган. Комиссар ўринбосари сифатида маънавий ва маърифий масалаларга масъул бўлган Маҳмудхўжа Беҳбудий ташаббуси билан шу даврда “Иштирокиюн” (“Коммунист”) газетаси чоп этила бошлайди. Нашрнинг Бош муҳаррири этиб Ориф Кливлиев тайинланади, у 1906 йилда Россиядан Туркистонга келган ва Фарғона водийсидаги жадид мактабларида муаллимлик қилиб келаётган эди.\n1918 йилга келиб Маҳмудхўжа Беҳбудийнинг сиёсий фаоллиги анча ошади. Архив ҳужжатларида қайд этилишича, у ёз ойларида Тошкентга келиб Туркистон ҳукуматининг Қурултойида иштирок этади, озиқ-овқат муаммосини ҳал қилиш ва очарчиликка барҳам бериш масалаларига бағишланган мақолаларни чоп қилади. Партия, ижроия органлари мутасаддилари билан учрашади. Туркистон ўлкасининг раҳбар ва мулозимлари билан учрашувлари ҳақидаги архив ҳужжатларининг ҳаммаси ҳам тўлиқ ўрганилмаган. Ҳозирги кунда мутахассислар бу йўналишда кенг кўламли тадқиқотлар олиб борсалар, айни муддао бўлар эди.\nМаълум бўлгани шуки, қисқа давр ичида Беҳбудий советлар, коммунистлар сиёсати мафкурасининг нотўғри йўналишда эканини англаб етади. Уни ҳатто маҳаллий халқлар учун зарарли, деган ҳулосага келади. Натижада, 1918 йилнинг октябрь-ноябрь ойларида мазкур тизим таркибидан чиқишга қарор қилади. Ҳужжатларга кўра, Туркистон комиссарлар Кенгаши раиси Мальковнинг имзоси билан 1918 йил 5 ноябрдан эътиборан, Маҳмудхўжа Беҳбудий раҳбарлик қилган сектор тарқатиб юборилади, сектор аъзоларига берилган тарғибот-ташвиқот олиб бориш ҳуқуқини берувчи гувоҳномалар бекор қилинади. Беҳбудийнинг ўзи мазкур ташкилотни тарк этади ва шу кундан бошлаб фаолият олиб боришнинг бошқа йўлларини излашга тушади. Илмий тадқиқотчилар унинг кейинги фаолияти ҳақида турли ҳил талқинларни баён қилишади. Лекин Беҳбудий шундан сўнг Ҳаж зиёратига боришга отланади, деган қарашлар ҳақиқатга яқинроқдир. Аммо бу факт ҳужжатлар орқали тўлиқ тасдиқланмаган. Ўша даврда муқаддас зиёрат амалиётини Тошкент ва Самарқанддан турли йўналишлар билан амалга ошириш мумкин эди: Фарғона водийси, Қашқар орқали Ҳиндистонга ўтиб, кемаларда Маккаи Мадинага борса бўларди. Иккинчи йўналиш бу Россия орқали Одессагача поездда бориб, сўнг денгиз орқали Туркияга ўтилган ва у ердан Маккаи Мадинага йўл олинган. Шунингдек, Афғонистон орқали Ҳиндистонга ва Туркманистон орқали Озарбайжонга, сўнг Каспий денгизидан ўтиб зиёратга бориш каби йўналишлар ҳам мавжуд бўлган.\nБеҳбудий ҳамроҳлари билан чиндан ҳам Ҳаж зиёратига отланганмиди? Ёки Туркистон ва ўз халқининг озодлиги йўлидаги курашини янги босқичда давом эттириш учун Кавказ, Туркия ёки Европа давлатларига чиқиб кетмоқчи бўлганми? Ахир Ҳаж зиёратига боришнинг бошқа содда ва ҳавфсиз йўллари ҳам мавжуд эдику? Масаланинг ана шу томони ҳамон тадқиқотчиларнинг якдиллик билан бир тўхтамга келишига халақит беради.\nҲужжатларнинг гувоҳлик беришича, Беҳбудий икки нафар ҳамроҳи билан Бухоро Амирлиги орқали ўтмоқчи бўлишади. Лекин, маълумотларга кўра, у Амирликнинг чегарасида қўлга олинади ва Шаҳрисабздаги қамоққа ташланади. Орада у Бухоро Амири Саид Олимхон ва унинг вазири Қушбеги билан ёзишмалар олиб боради. Қамоқхонада икки ой сақланганидан сўнг ҳамроҳлари билан бирга Қарши шаҳридаги қамоқхонага олиб келинади. Беҳбудий ва унинг ҳамроҳларини қўриқлаш ва доим ёнида бўлиш учун 17-18 ёшлар чамасидаги бир аскар йигит назоратчиликка қўйилган бўлиб, шу вақт давомида бевосита маҳкумлар билан мулоқотда бўлади. Эл орасида таниқли ва машҳур Беҳбудий билан суҳбатдош бўлган ўша аскар ҳам охир-оқибат унинг ғоялари тарафдорига айланиб боради.\nМен танишган ҳужжатлар шундан далолат берадики, Беҳбудийнинг ўлимига Бухоро амири Саид Олимхон бевосита алоқадор бўлган. Архивларда унинг ва Бош вазир Қушбегининг Россия ҳукуматининг Бухородаги вакиллари билан ёзишмалари сақланиб қолган. 1919 йил 28 июнда Туркистон ўлкаси мусулмон ташкилотлари бюроси йиғилишининг баённомасида ёзилишича, Беҳбудийнинг фарзанди – Масуд Беҳбудий мазкур бюрога Бухоро амирлиги ҳукумати томонидан қамоққа олинган отасини озод қилишни сўраб, ариза орқали мурожаат қилган. Бюро йиғилиши Туркистон ташқи ишлар комиссариатига бу ишни кўриб чиқиш таклифи билан қарор қабул қилади. Аҳамият берсангиз, сана – 1919 йил 28 июнь:\nҲужжат нусхаси Ренат Шигабдинов томонидан тақдим қилинган\nБу вақтда Беҳбудий қатл этиб бўлинган эди. Бюронинг ушбу қароридан сўнг Туркистон Республикаси Ташқи ишлар халқ комиссарлиги ва Бухоро Амирлигининг девонхонаси ўртасида ёзишмалар бошланган. Архивдан мазкур ҳужжатлар топилди. Жумладан, вазир Қушбеги имзоси билан бюрога ёзилган мактубнинг мазмуни қуйидагича:\n“Сизнинг 1919 йил 10 июлдаги Маҳмудхўжа Беҳбудий, Мулламуҳаммадқули Ўринбоев, Мардонқули Шомуҳамедовлар (Беҳбудийга ҳамроҳ бўлганлар) ишига оид йўллаган хатингиз бўйича маълум қиламанки, уларнинг қамоққа олинишлари бўйича мен Қарши бегига сўров жўнатдим. Бекнинг маълум қилишича, Маҳмудхўжа Беҳбудий, Мулламуҳаммадқули Ўринбоев, Мардонқули Шомуҳамедовлар хонликдаги халқ қўзғолони пайтида чегарани ноқонуний тарзда кечиб ўтишга ҳаракат қилишган. Шунинг учун улар чегара қўриқчилари томонидан қўлга олинган ва Бек ҳузурига олиб борилган. Сўроқлар пайтида маълум бўлишича, улар Ҳаж зиёратига отланган эканлар. Улар Бек томонидан қўлга олинган ва бу ҳақда Амир жанобларига ахборот берилган. Амирнинг буйруқлари билан зиёратчилар йўлларида давом этишлари учун қўйиб юборилган. Улар шундан сўнг беклик ҳудудини тарк этганлар”.\nКўриниб турибдики, Туркистон ҳукумати номига Қушбеги имзоси ва муҳри билан шу мазмундаги расмий хат жўнатилган. Аммо, аслида содир бўлган воқеалар Беҳбудий ва унинг ҳамроҳларини қўриқлаш ва доим ёнида бўлиш учун 17-18 ёшлар атрофидаги назоратчи аскар йигит томонидан бошқача ҳикоя қилинади. Демак, биздаги мавжуд маълумотларга кўра, Беҳбудийнинг ғояларига ҳайриҳоҳ бўлган бу йигит Қарши беги ҳузурида ҳар уччала асирни ҳимоя қилишга ҳаракат қилади. Бек шунда айтади: “биз 3 кишини қатл этишимиз керак, истасанг, 4 кишини ҳам қатл этишимиз мумкин”. Яъни, агар уларни ҳимоя қилаверсанг, ўзинг ҳам қатл этиласан, дейди. Бухородан ўлим жазосини ижро этишга рухсат келганидан сўнг, Беҳбудий ва унинг ҳамроҳларига ўзлари учун қабр кавлатиб, жазони даҳшатли тарзда амалга оширадилар. Ҳаммаларининг бошлари танасидан жудо этилади. Ўлимларидан аввал ибодат учун ижозат сўрашади ва уларни намозларини ўқиб тугатмаслариданоқ қатл этадилар. Бу воқеа Самарқандда бир йилдан кейин маълум бўлади.\nЎлимидан аввал Маҳмудхўжа васият мактубини ёзиб, яширин тарзда назоратчи йигитга бериб қўйган эди. Ўз мактубида у сафдошлари билан шу халқ учун, ватан тараққиёти йўлида курашганларини айтиб, Туркистон халқига, маърифатпарварларга, дўстларига мурожаат қилган. Беҳбудийнинг илтимосига кўра, унинг ўлимидан сўнг назоратчи йигит бу номани Самарқандга олиб бориб, марҳумнинг дўстларига топширади. Фақат орадан деярли бир йил ўтганидан кейингина Беҳбудийнинг сўнгги кунлари тафсилотлари маълум бўлади.\nЎз даврининг етук зиёлилари ёзган сўзбошилар билан мутафаккирнинг мактуб-васияти унинг сафдошлари, ҳукуматдаги дўстлари ва шогирдлари томонидан даврий матбуотда эълон қилинади. 1920 йилда Қарши шаҳрининг номи Беҳбудий, деб ўзгартирилади. Сталин қатоғонлари бошлангач, яъни 1936 йилда унинг номи олиб ташланиб, яна Қарши номи қайтарилди.\nРавшан Абдуллаев – тарих фанлари доктори, Ўзбекистон Фанлар академияси Тарих институтининг етакчи илмий ходими. Илмий изланиш йўналишлари: Ўзбекистонда XX асрда ижтимоий-сиёсий жараёнлар (1900-1920 йй); миллий,сиёсий назариялар ва оқимлар; жадидчилик харакати. Кўплаб илмий мақолалари мамлакатимиз ва ҳорижий нашрларда чоп этилган, “1917-1918 йилларда Туркистоннинг миллий сиёсий ташкилотлари” китоби муаллифи.\n– Равшан Мажидович, Беҳбудийнинг 1910-1918 йиллардаги фаолияти ва ушбу давр жадидлар ҳамжамиятидаги асосий ғоялар ҳақида сўзлаб берсангиз\n– Маҳмудхўжа Беҳбудий замондошлари орасида ўзининг кучли илми билан ажралиб турган, бир нечта тилларни билган. У жуда ёшлигидан дунё кезишни бошлаган ва жаҳоннинг бир қатор мамлакатларида, жумладан Миср, Шом давлатлари, Жазоир, Туркияда ва Россиянинг бир неча шаҳарларида бўлиб, Европа маданияти билан ҳам қизиқади. Қозон ва Оренбургда чиқадиган араб имлосидаги газета ва журналлар билан ҳамкорлик қилади, унинг мақолалари мазкур нашрларда чиқа бошлайди. Мактаб, маориф, маданият, маърифатпарварлик ғояларининг тарғиботи ушбу мақолаларнинг марказида турарди. Ушбу сафарлар чоғида, яъни Қримда бўлган пайти Беҳбудий жадидчилик ғоясининг асосчиси, Россия ва қрим-татар мусулмонларининг йирик мутафаккири Исмоил Ғаспирали билан танишади. Буларнинг ҳаммаси унинг сиёсий қарашларига, тафаккурига катта таъсир кўрсатади.\nСафардан Самарқандга қайтган Беҳбудий ўзининг маърифатпарвар фаолиятини давом эттиради. Бир нечта газета, журнал ва китоблар нашр этишни бошлайди. 1912-1913 йилларда у “Самарқанд” газетаси ва “Ойна” журналининг чиқишида катта ҳисса қўшган. “Самарқанд” газетаси ўзбек ва тожик тилларида, ҳафтада 2 марта чоп этилди ва 45-сонидан кейин моддий танқислик туфайли нашр тўхтади. Шу йил августдан у “Ойна” журналини чиқара бошлади. Ҳафталик, суратли бу журнал асосан ўзбекча бўлиб, шеър, мақола, эълонлар бериб борган. Журнал Кавказ, Татаристон, Эрон, Афғонистон, Ҳиндистон ва Туркия давлатларигача тарқатилган. Нашр 1914 йил октябрь ойигача чоп этилди. Уларда чоп этилган Туркистон ўлкасини ислоҳ қилиш ғоялари илгари сурилган сиёсий, ижтимоий мавзулардаги мақолалар ўқувчилар томонидан катта қизиқиш билан кутиб олинди. Беҳбудий ва унинг сафдошлари Туркистон дунё ҳамжамиятидан ортда қолганини, бу ерда ислоҳотлар, ўзгаришларни амалга ошириш вақти келганини яхши англаб етишган эди. Улар ўз мақолаларида Туркистонда, умуман Шарқнинг аксарият давлатларида узоқ йиллар давомида адоқсиз ички низо ва урушларга берилиб кетилганини таҳлил қилдилар. 15-16 асрлардан бошланган парокандалик авж олишига жаҳон савдо марказлари ва уларнинг географияси ўзгариши ҳам ўз таъсирини кўрсатган. Шарқ давлатлари жаҳон савдо маркази мақомини аста-секин жанубий Европанинг шаҳарларига бериб қўя бошлаган. Ҳинд океанига чиқиш йўлининг очилиши, Америка қитъасининг кашф қилиниши ҳудуд ривожини, савдо-сотиқни сустлашишига сабаб бўлган. Ушбу омиллар Туркистон иқтисодиётига салбий таъсир кўрсатиб, бунинг оқибатида турли муаммолар вужудга келган.\nМаҳмудхўжа Беҳбудий ва унинг сафдошлари бўлмиш Фитрат, Мунавварқори, Ибрат ва бошқалар нимани исташган? Авваламбор, тараққиётдан ортда қолган мамлакатни ислоҳ қилиш, янгилаш учун ҳаракат қилишган. Улар сиёсий ислоҳотлардан ташқари, энг биринчи ўринда таълим ва маориф ислоҳотлари зарурлигини таъкидлашган.\nМаҳмудхўжа Беҳбудийнинг “Самарқанд”, “Ҳуррият”, “Садои Туркистон” каби газеталар, “Ойна”, “Ҳуршид”, “Нажот” каби журналларида эълон қилинган кўплаб мақолаларида Туркистонда кенг кўламли сиёсий, иқтисодий, таълим ислоҳотларини амалга ошириш ғоялари илгари сурилган. Маҳаллий аҳолининг тараққиётга тўсиқ бўлувчи эски урф-одатларини, эскича қарашлардан воз кеча олмаётган “қадимчилар”ни, ислоҳотларга, янгиликларга қаршилик қилаётганларни қаттиқ танқид остига олган. Жамиятнинг “қадимчилар” қатлами қадриятларни йўқотишга ҳаракат, мусулмонларни камситишга уриниш, деган айбловлар билан маърифатпарвар ва жадидларни кофирга чиқариб қўйишган эди. Беҳбудий ўз мақолаларида “Йўқ, ундай эмас, биз ҳам мусулмонмиз, фақат тараққиётни, фаровонликни, маърифатни истаймиз. Фурсат кетиб боряпти, биз қолоқлашиб кетдик, янгиликка интилишимиз, янгиликларни ўзлаштиришимиз лозим. Қолоқлигимиз туфайли биз мустамлакага айландик, бизни тобе қилиб олишди. Энди ўтмишимиз буюк деб юравермасдан, хатоларимиздан тўғри ҳулосалар чиқаришимиз, ривожланиш йўлларини излашимиз керак. Бошқалар ҳам бизни ҳурмат қилиши, улар билан тенг мавқеда мулоқотга киришишимиз, мусулмонлар манфаатлари ҳимояси учун нималар қилишимиз зарурлиги ҳақида бош қотириш вақти келди”, деган ғояларни илгари сурди.\nШу ўринда айтиш керак, Беҳбудий, Фитрат ва бошқа жадидчилик ҳаракатининг фаоллари Россия империяси ушбу ғоя ва мақсадларни амалга оширишларига изн беради деган ҳом-ҳаёлга берилдилар. Бунга сабаб, февраль ва октябрь инқилобларидан кейин расмий ҳукумат вакиллари нисбатан озчиликни ташкил қилган миллатларга ҳам катта сиёсий ҳуқуқлар берилиши ҳақидаги ҳужжатларни эълон қилган эдилар. Шунинг учун ҳам жадидчилар янги ҳукумат билан муроса қилиш мумкин деб ўйладилар. Бу, албатта, ҳом-ҳаёлдан бошқа нарса бўлмай, ҳеч ким уларга бундай ҳуқуқни бермас эди. Бироқ жадидлар ушбу ғоя ва мақсадлар йўлида 1917 йил ноябрь ойи охирларида “Туркистон мусулмонларининг таъсис Қурултойи”ни ўтказишга, Туркистонни автоном республика деб эълон қилишга ҳам улгурдилар. Қурултойда қабул қилинган Дастурда буткул сиёсий мустақилликка эришиш, ўз пул бирлигини жорий этиш, ўз армиясига эга бўлиш, ташқи савдо-сотиқни эркин амалга ошириш каби бандлар бўлган. Большевиклар ҳукумати бундай ҳуқуқларни тақдим қилишга тайёр эмас эди.\nБеҳбудий фаолияти, ўша давр сиёсий ҳаёти тафсилотлари собиқ Иттифоқ даврида етарлича ўрганилмаган, мавзу ёпиқ ҳисобланган. Мустақиллик даврига келиб тарихчилар, мутахассислар бу мавзуга, айниқса жадидларнинг сиёсий фаолиятига бироз эътибор қарата бошладилар. Лекин ҳамон бу мавзу тизимли тарзда ўрганилмаган.


Yuqtirganlar 193424 kishi\nDavolanyapti 192018 kishi\nVafot etganlar 1406 kishi\nKoronavirus Info xabarlari 4 sahifa\nZakovat klubi tashkil qilgan breyn-ring turniri finalchisi Furqat Qurbonovning Zakovat hamda TikTok haqidagi fikrlari\nАндижон вилоятида 1,3 млрд сўм, Бухоро вилоятида 3,2 млрд сўм, Самарқанд вилоятида 2,5 млрд сўм, Фарғона вилоятида 5,2 млрд сўм маблағ бюджет ҳисобидан молиялаштирилиши назарда тутилмаган ташкилотларни сақлаб туришга йўналтирилган — Сенат.\n⚡ЮНEСКО Ўзбекистондаги ўқитувчилар малакасини оширишга 435 минг АҚШ доллари ажратади\n2020—2022 йилларда Қорақалпоғистон Республикаси, Навоий ва Тошкент вилоятларида 150 та мактаб ва 600дан ортиқ ўқитувчилар малака оширишга жалб этилади.\n⚡2021 йилда қўшимча дам олиш кунлари белгиланмоқда. Бу бўйича Президентнинг тегишли фармони лойиҳаси муҳокамага қўйилди.\n▫14 май — жума\n▫2 сентябрь — пайшанба\n▫3 сентябрь — жума\n▫31 декабрь — жума.\nҚадрли билимдонлар, «Заковат»нинг навбатдаги баҳслари Самарқанд шаҳрида бўлиб ўтади.\nЭртага, 12 мартдан бошлаб www.zakovat.tv сайтимиз орқали Самарқандда бўлиб ўтадиган, ўйинларимизга рўйхатдан ўтишингиз мумкин!\nТайёргарликни бошланг ва албатта, бизни Самарқандда кутинг! Биз Самарқандга кетяпмиз.\nБугун «Заковат»нинг биринчи финали бўлиб ўтди. Ғалаба қозонган Фаррух Рафиқов жамоасини чин дилдан табриклаймиз!\nИнтеллектуал ўйинларда қатнашган барча иштирокчиларга раҳмат!\n⚡Дания, Норвегия ва Исландия AstraZeneca вакцинасидан фойдаланишни тўхтатди, эмланганларда қон қуюқлашиши кузатилган, бир киши вафот этган.\nБугун «Заковат»да пойтахт ва Тошкент вилояти босқичи чемпионлари аниқланади.\nФиналда Фаррух Рафиқов жамоаси ва “Ксенофонт шогирдлари” жамоаси ўзаро беллашади.\nБиринчи ўринни олган жамоага 100 млн сўм, иккинчи ўринга - 20 млн сўм, учинчи ўринга - 10 млн сўм пул мукофоти топширилади.\nУшбу ўйинни «Миллий» телеканали орқали соат 20:00да тўғридан тўғри томоша қилинг.\nKun.uz ҳомийлигидаги SUBYEKTIV лойиҳаси фармкомпаниялар шифокорларни "сотиб олиши" муаммосини ўрганди.\nМуаллиф "медпредставитель" қиёфасига кириб, шифокорларга рецепт учун пул таклиф қилди ва буни яширин камерага ёзиб олди. Хўш, муаммо илдизи қаерда?\n⚡Бу йил кириш имтиҳонларида тест топшириладиган фанлар расман тасдиқланди\nБу йил кириш имтиҳонларида максимал балл 280,5 балл бўлади. Учта мажбурий фан блокидан имтиҳон олиниши аниқ бўлди: она тили, математика ва Ўзбекистон тарихидан жами 45та савол бўлиб, уларнинг ҳар бирига 2,1 баллдан берилади, бакалавриат йўналишига мос фанларга 3,1 баллдан берилади.\n13 март куни Ўзбекистонда “Наврўз” умумхалқ байрами олдидан умумхалқ хайрия ҳашари ўтказилади.\nҚирғиз Республикаси Президенти Садир Жапаров давлат ташрифи билан Ўзбекистонга келди.\nИслом Каримов номидаги Тошкент халқаро аэропортида меҳмонни Бош вазир Абдулла Арипов кутиб олди.\n⚡1 апрелдан “Темир дафтар” ва “Ёшлар дафтари”га киритилган муҳтож оилалар фарзандлари “ВС” тоифали ҳайдовчиларни тайёрлаш бўйича бепул ўқитилиши йўлга қўйилади — “Ватанпарвар” ташкилоти.\nШавкат Мирзиёев ва Германия Федерал канцлери Ангела Меркель 12 март куни видеоанжуман шаклида учрашув ўтказади\n⚡1 сентябрдан янги транспорт воситалари техник кўрикдан ўтказилмайди\nБу борада Ҳукуматнинг тегишли қарори қабул қилинди. Шунингдек, сентябрдан хорижий давлатларга чиқадиган транспортлардан ташқари барча транспортларга техник кўрикдан ўтгани тўғрисидаги талонларни бериш амалиёти бекор қилинади.\n⚡Март ойининг иккинчи қисмида — 15-20 март кунларида Ўзбекистонга COVAX дастури бўйича 660 минг доза AstraZeneca вакцинаси келтирилади.\n«Бу жараёнда муҳим аҳамиятга эга шприц таъминоти, хавфсиз қутилар таъминоти ва бошқалар учун республикамизда 6 млрд сўмдан зиёд маблағлар ажратилган ва харидлар амалга ошириляпти. 10 мингдан ортиқ вакцинаторлар, патронаж ҳамширалари, 33 мингдан ортиқ шифокорлар вакцинацияга тайёргарлик кўришяпти.\nБиринчи навбатда, эмланадиган аҳоли вакилларини электрон рўйхатга олиш ишлари олиб бориляпти. Янги emlash.uz деб номланган сайт яратилди. Вакцина олган фуқаролар бу сайтда рўйхатдан ўтказиб борилади. Уларга эмланганлик ҳақида тегишли сертификат ҳам берилади», деди Баҳодир Юсупалиев.\n🔺2021 йил 9 март ҳолатига кўра, Ўзбекистонда коронавирус инфекцияси қайд этилганлар сони 80268 (+21) нафарни ташкил этмоқда.\n📌3 нафари Хоразм вилоятида,\n📌5 нафари Тошкент вилоятида,\n📌11 нафари Тошкент шаҳрида коронавирусга чалинган беморлар билан мулоқотда бўлганлиги сабабли намуна олинган фуқаролар орасида аниқланган.\n📌Андижон вилоятида 8 нафар,\n📌Фарғона вилоятида 2 нафар,\n📌Тошкент вилоятида 6 нафар,\n📌 Тошкент шаҳрида 39 нафар бемор тузалиб, касалликдан соғайганлар жами 78994 (+55) нафарга етди ва соғайиш кўрсаткичи 99 фоизни ташкил қилмоқда.\n❗Айни пайтда тиббиёт муассасаларида даволанаётган 652 нафар бемордан 148 нафари оғир, 27 нафари эса ўта оғир аҳволда.\nНавоийдаги олтин кони дунёда энг йирик кон деб топилди\nНавоийдаги Мурунтов йирик конлар 10лигида 1-рақамли деб топилди. Унинг захираси 4 минг тонна (150 млн унсия) деб баҳоланмоқда.\nАҚШнинг Карлин, Россиянинг Олимпиада олтин конлари эса кейинги ўринларни банд қилган.


Аллоҳ суйган бандалар: Тавба қилиш (11)\nBy IxlosOrg on 07/11/2019 АЛЛОҲНИНГ СУЮКЛИ БАНДАЛАРИ МАҚОЛАЛАР\nТавба қилувчиларнинг даражалари\nИмом Ғаззолий “Иҳёу улум ад-дин” китобида ёзади: “Тавба қилувчилар тўрт даражага бўлинади:\nБиринчи даража. Бунда киши гуноҳига тавба қилиб, то умрининг охиригача тавбасида давом этади. Ўзидан содир бўлган камчиликларни тузатади, қўлдан бой берган эзгу ишларнинг ўрнини тўлдиришга тиришади. Гуноҳларига қайтиш тўғрисида ўйламайди. Инсончилик билан содир бўладиган кичик хато-камчиликлар мустасно. Чунки одамзот улардан холи эмас. Тавбага содиқ қолиш шудир. Бундай тавба эгаси ҳар қандай яхши амалга шошилади, гуноҳлари савобга алмаштирилади. Мана шундай тавбага “тавбайи насуҳ” (самимий тавба) ва шу тавба эгасининг нафсига “нафси мутмаинна” (хотиржам нафс) дейилади. Бундай нафс Парвардигори ҳузурига Ундан рози бўлган ва Парвардигори ҳам ундан рози бўлган ҳолда қайтади.\nИккинчи даража. Бу даража соҳиби асосий ибодатларни бажаришда ва барча катта гуноҳларни тарк этишда истиқомат йўлини тутган тавба қилувчидир. Лекин у айрим гуноҳлардан қутула олмайди.\nБу гуноҳларни бехосдан, олдиндан режалаштирмаган ҳолда содир этади, кейин ўзини маломат қилиб, надоматлар чекади, шу гуноҳларга етакловчи сабаблардан сақланишга янгидан азм-қарор қилади.\nБундай нафс “маломатчи нафс” деб номланишга лойиқдир. Зеро, бу нафс ўз эгасини йўл-йўлакай шармандали аҳволларга тушиб қолишдан маломат қилиб туради.\nТавбанинг бу даражаси биринчи даражадан қуйи бўлса-да, юқори даражалардан ҳисобланади. Аксар тавба қилувчилар айни шу даражага мансубдирлар. Буларга Аллоҳ таолонинг гўзал ваъдалари бор: “Улар (яъни, жаннатга сазовор бўлган кишилар) майда гуноҳлардан бошқа катта гуноҳлардан, фаҳш ишлардан узоқ бўладиган кишилардир. Албатта, Раббингиз мағфирати кенг бўлган Зотдир” (Нажм, 32).\nНафс унга ўрганиб қолмаган ҳолда, бехосдан содир бўлган ҳар қандай кичик хато-камчилик афв этиладиган майда гуноҳлар сирасига киради.\nАллоҳ таоло айтади: “Яна улар бирон катта гуноҳ қилиб қўйсалар ёки кичикроқ гуноҳлар билан ўзларига зулм қилсалар, Аллоҳни эсга олиб, Ундан гуноҳларини кечиришини сўрайдиган кишилардир” (Оли Имрон, 135).\nУлар ўзларига зулм қилган бўлсалар-да, бунга афсус-надомат чекиб, ўзларини маломат қилганлари учун Аллоҳ таоло уларни мақтади.\nAvvalgi maqolaҲаром амаллар: Соч улатиш\nKeyingi maqola Товус ибн Кайсон (1)


"Ўзбекистонда компютер технологиялари ривожланиши учун иқтисод очиқ бўлмоғи керак!"\nАксар ўзбекистонликлар компютер дастурларининг фаол истеъмолчисига айланиб улгурган.\nЖаҳон бўйлаб ëшлар¸ хусусан¸ болаларни компютер дастурларининг пассив истеъмолчисидан янги дастурлар яратувчисига айлантиришни мақсад қилган "Код соати" акцияси давом этмоқда. Интернет тезлигининг заифлиги¸ қолаверса¸ мамлакат иқтисодий-ижтимоий тизимининг иҳоталангани боис¸ бу акция ҳозирча Ўзбекистонда оммалашганича йўқ.\nCode.org нотижорат ширкати ташкил этган "Hour of Code" ("Код соати") акциясига қўшилганлар сони кундан-кунга ортиб бормоқда. Ушбу онлайн тадбир ахборот технологиялари, айниқса, дастурлаш ва код тузишга бўлган қизиқишни орттиришга қаратилган. Айни дамда акциянинг иккинчи босқичи бўлиб ўтмоқда ва унда шу кунгача дунё бўйлаб миллионлаган одамлар қатнашган.\nАкция ташкилотчиларининг айтишича, "Hour of Code" 4 ёшдан 104 ёшгача бўлганлар иштирок этиши мумкин бўлган онлайн ўқув лойиҳасидир. Унда компьютер технологиялари бўйича чуқур билимга эга бўлмаганлар учун 30 хил тилда дастурлаш, мобил қурилмалар учун иловалар яратиш, веб-саҳифалар тузиш каби бепул онлайн интерактив ўқув курслари тақдим этилган.\nШунингдек, лойиҳа бола боғчалари, мактаблар ва олийгоҳларда таҳсил олаётган болалар ва ёшлар учун ўқув гуруҳларини тузиш имконини ҳам беради. АҚШ президенти Барак Обама 8 декабрь куни Ню Жерси штатидаги бошланғич мактабда ташкил этилган шундай гуруҳларнинг бирида шахсан иштирок этиб, содда бўлса ҳам компьютер кодини тузган илк президентга айланди.\nЎтган йил бошланиб айни дамда иккинчи босқичи ўтаётган “Hour of Code” акциясида шу кунгача дунё бўйлаб 65 миллиондан ортиқ одамнинг қатнашгани айтилмоқда. Ташкилотчилар яқин келажакда иштирокчилар сони 100 миллионга етишига умид билдирмоқдалар. Акцияни Фейсбук ижтимоий тармоғи асосчиси Марк Цукерберг, Microsoft ширкати раҳбари Билл Гейтc каби таниқли шахслар қўллаб-қувватлаб келади.\nЎзбекистон ахборот технологияларининг ривожланиши суст бораётган давлатлар қаторида бўлса-да, кичик дастурлар чиқариб кўзга кўринган ўзбеклар сони оз эмас. Шулардан бири "Учар кетмон" мобил ўйини муаллифи Аброр Шарипов айни дамда АҚШда истиқомат қилади. Унинг айтишича, Ўзбекистонда IT соҳасини ривожлантириш учун иқтисод очиқ бўлмоғи керак.\n- Масалан, Америка ёки бошқа ривожланган мамлакатларда очиқ иқтисод, бизнес бу нарсани ривожлантиради. Агар Ўзбекистонда ҳам бу нарсани очиб берса, ишбилармонларга, янги компьютерчиларга ёки чет элдан компьютер соҳасига келадиган сармояларгами - шуларни очиб берса бизда ҳам бу нарса ривожланиб кетади, дейди мутахассис.\nАброр Шарипов билан суҳбатни қўйида тўлиқ тинглашинги мумкин.\n"Учар кетмон" мобил ўйини асосчиси Аброр Шарипов билан суҳбат\nАгар сиз ҳам "Код соати" лойиҳасида қатнашишни истасангиз, hourofcode.org веб-саҳифасига киринг. Ўзингизга тўғри келган 30 тилдан бирини саҳифанинг пастки ўнг бурчида танлаб олишингиз мумкин.


Алломалар – oliymahad.uz\nАлломанинг тўлиқ исми Нуриддин Али Ибн Султон Муҳаммад ал-маккий ал-ҳанафий бўлиб, «ал-Қори» куняси билан машҳурдир.«Ал-Қори» номининг унга берилишига сабаб, у Қуръони Каримни турли қироатларда ўқиш бўйича пешқадамлардан бўлган. Шунинг учун ал-Қори номи билан шухрат қозонган. - 403-гуруҳ талабаси Убайдуллаева Умида\n26.01.2022Сийрат ва Ислом тарихи\nЎз асарида Давлат бюджети, унинг асослари ва тартиб-қоидалари ҳақидаги қонун ва ҳукмларни баён қилди... - Ҳадис ва ислом тарихи фанлари кафедраси катта ўқитувчиси Пўлатхон Каттаев\nМахдуми Аъзам мовароннаҳрлик аллома, йирик диний арбоб ва нақшбандия тариқатининг йирик намояндаси бўлган. Шайбонийлар султонлари ва ҳокимлари Махдуми Аъзамни ўзларининг пири деб билганлар.- “Тиллар“ кафедраси катта ўқитувчиси Ерназаров Фахриддин\nАлгебра фанининг асосчиси Мусо ал-Хоразмий ҳақида нималар биламиз? Муҳаммад ибн Мусо aл-Хоразмий...-“Тиллар“ кафедраси катта ўқитувчиси Ерназаров Фахриддин\nМашҳур аллома Абу Райҳон Беруний ҳақида нима биласиз? Улуғ аллома Абу Райҳон Беруний...-“Тиллар“ кафедраси катта ўқитувчиси Ерназаров Фахриддин


Бир мусулмон муҳтож бўлиб, қарз сўради. Иккинчи мусулмон ўз биродарига ёрдам бериш ниятида унга қарз берди. Улардан бири қарз берувчига, иккинчиси қарздорга айланди. Шариатда иккиси учун ҳам ўзига яраша қоида ва одоблар жорий қилинган. Улар ўша қоида ва одобларга риоя қилишлари лозим бўлади.\nҚарз берувчининг одоблари:\n1. Қарз берувчи қарзи ҳасан бериши лозим.\nБировга қарз бериб, устига устама олмаслик, яъни судхўрлик қилмаслик «қарзи ҳасан» дейилиши юқорида айтиб ўтилган.\nАллоҳ таоло мўмин-мусулмонларни ҳаром йўл билан бировнинг молини ейишдан қатъий равишда қайтарган.\nҲофиз ибн Касийр раҳматуллоҳи алайҳи ривоят қилишларича, берилган қарзнинг муддати тугаб қолганда қарз берувчи қарздорга: «Ёки қарзингни тўла, ёки рибони кўпайтир», дер экан. Тўласа тўлади, бўлмаса қарз муддатини чўзиш эвазига рибонинг миқдорини ҳам кўпайтирар экан. Ҳар йили шундай бўлаверганидан кейин рибо бир неча баробарга кўпайиб кетар экан. Ушбу ояти каримада ана шу ҳолат муолажа қилинмоқда.\nНафси бузуқ баъзи кимсалар бу оятни ушлаб олиб, Аллоҳ таоло Қуръони Каримда «Рибони бир неча баробар қилиб еманг», деган. Демак, бир неча баробар оширмай, маълум фоиз еса бўлаверади, деган даъволарни ҳам қилишади. Бу жоҳилликдир, Аллоҳ ҳаром этган нарсани ўзига ҳалол қилиб олиш йўлидаги ғаразли ҳаракатдир. Ҳолбуки, ояти карима воқеликдан келиб чиқиб, жоҳилият даврининг энг ёмон одатларидан бирини аста-секинлик билан муолажа этмоқда. Қолаверса, рибо ҳақида Қуръони Каримда фақат битта шу оятгина бор эмас, ахир. Рибонинг ҳаромлигини баён қилувчи асосий оятлар Бақара сурасида келган. Унда «Рибонинг сарқитини ҳам тарк қилинг», дейилган.\nГуноҳни, жумладан, рибохўрликни ҳамма ҳам осонгина тарк қилавермайди. Бунинг учун аввало Аллоҳ таолога тақво қилиш лозим:\n«Аллоҳга тақво қилинг, шоядки, зафар топсангиз».\nАлбатта, Аллоҳга тақво қилган ва бу дунёю у дунёда нажот топишдан умидвор бўлган одамлар рибохўрлик қилмайдилар.\n«Ва кофирлар учун тайёрлаб қўйилган оловдан қўрқинг» (131-оят).\nКофирлар учун тайёрлаб қўйилган дўзах оловидан қўрқадиган одам ҳам рибохўрлик қилмайди. Имом Аъзам Абу Ҳанифа раҳматуллоҳи алайҳи: «Бу оят Қуръони Каримдаги энг хавфли оятдир, чунки Аллоҳ мўмин бандаларга, агар улар Аллоҳ ҳаром қилган нарсадан четланмасалар, кофир бандалар учун тайёрланган дўзах ўтини ваъда қилмоқда», дер эканлар.\n2. Қарз берувчи қарздорга яхши муомала қилади.\nКези келганда муҳлат беради, осонлаштиради, кечиб юборади.\nНочор ҳолга тушиб, турмуш кечириш ёки иш юритиш учун сармояга муҳтож бўлиб қолган шахс билан хайри-эҳсон ёки яхши қарз бериш ила молиявий алоқа олиб бориш лозим. Қуйидаги оятда ана ўша алоқалардан бири – қарзга оид ҳукмларнинг баёни келади.\nМусулмонлик одоби агар қарздор ночор бўлса, қарз берувчини сабр қилишга, қарздорни қийин-қистовга олмасликка, у ўзини ўнглаб олгунича кутиб туришга чақиради.\n«Агар ночор бўлса, бойигунича кутишдир».\nЯъни агар қарздор ночор бўлиб, сиздан олган қарзини вақтида тўлай олмаётган бўлса, у бойигунича сабр ила кутиб туринг. Буни мусулмон бўлмаган одамлар тушуниши қийин. Айниқса, моддапарастларга бу иш мусибат бўлиб туюлади.\nИслом эса ундан ҳам каттароқ одим ташлайди. Қарз берувчиларга:\n«Садақа қилмоғингиз, агар билсангиз, ўзингиз учун яхшидир», деб, қарзнинг ҳаммасини ёки баъзисини кечиб юборишга тарғиб қилади.\nИмом Тобароний Абу Умома розияллоҳу анҳудан ривоят қилган ҳадисда Пайғамбар алайҳиссолату вассалом:\n«Кимки Ўзининг соясидан бошқа соя бўлмаган кунда Аллоҳ уни Ўз соясига олишини хоҳласа, ночорга енгиллик туғдирсин ёки ундан кечиб юборсин», деганлар.\n«Фаришталар сизлардан олдин ўтганлардан бирининг руҳини қабул қилиб олдилар. Сўнгра унга:\n«Бирор яхшилик амал қилганмисан?» дедилар.\n«Унинг ҳам (ишини) осонлаштириб юборинглар», деди».\n«Магар, мен молдор одам эдим ва одамларга қарз берар эдим. Бас, бойдан қабул қилар, камбағалдан кечиб юборар эдим». Бас, Аллоҳ таоло:\n«Бандамни кечиб юборинглар», деди» дейилган.\nМолиявий муомалаларда қийин ҳолга тушиб қолган одамга енгиллик яратиш қанчалик яхши ва савобли иш эканини ушбу ҳадиси шарифдан билиб олсак бўлади.\nҲеч яхшилиги бўлмай, фақат ҳақни талаб қилишда ноилож ҳолда қолган одамдан қарзини кечиб юбориш билан ҳам охиратда енгилликка эришиш мумкинлиги ушбу ҳадисдан кўриниб турибди.\nБойлар ушбу ҳақиқатни яхши эслаб қолишлари керак. Қарздорлар ҳам кечиктирмай, яхшилик билан ўз қарзларини адо этишлари кераклиги ўз ўрнида зикр этилган.\n«Ким камбағалга муҳлат берса ёки ундан баъзисини ўтиб юборса, уни Аллоҳ қиёмат кунида, Ўзининг соясидан бошқа соя йўқ кунда Аршининг соясига олади», дедилар».\nҚарздор камбағалга қарзини узиш учун муҳлат бериши ёки унинг қарзидан баъзи қисмини кечиб юбориши қанчалар яхши эканини ушбу ҳадиси шарифда кўриб турибмиз. Энди унга амал қилиш қолди, холос.\n«У киши масжидда Ибн Абу Ҳадраддан қарзини беришни талаб қилди. Бас, икковларининг овозлари кўтарилди. Ҳаттоки Расулуллоҳ соллаллоҳу алайҳи васаллам ҳам уйлари ичида туриб эшитдилар. Кейин икковлари томон чиқдилар, ҳужраларининг пардасини очиб туриб:\n«Эй Каъб!» деб нидо қилдилар.\n«Лаббай, эй Аллоҳнинг Расули», деди у.\n«Батаҳқиқ, шундай қилдим, эй Аллоҳнинг Расули», деди.\n«Тур, қарзни адо эт», дедилар».\nУчовлари ва Насоий ривоят қилишган.\nУшбу ҳадиси шарифда исмлари зикр этилган Каъб ибн Моликдан қарздор бўлган Ибн Абу Ҳадраднинг исмлари Абдуллоҳ ибн Абу Салама ибн Умайр ал-Асламий. У киши Худайбия ва ундан кейинги ғазотларда иштирок этганлар. Бир неча бор вазифа билан турли томонларга юборилган жангчилар гуруҳига амир бўлганлар. Ҳижрий етмиш иккинчи санада вафот этганлар.\nЎша киши Каъб ибн Моликдан қарздор эканлар. Улар Пайғамбаримиз соллаллоҳу алайҳи васалламнинг масжидларида учрашиб қолишиб, қарз ҳақида гап чиқибди. Қизишиб кетиб, икковларининг овозлари баланд кўтарилиб кетибди. Шунда Пайғамбар соллаллоҳу алайҳи васаллам гапга аралашибдилар. Ҳужраларининг пардасини очиб, Каъб ибн Моликни чақириб, «Қарзнинг ярмини кечиб юбор», деб ишора қилибдилар. Каъб ибн Молик дарҳол рози бўлибдилар.\nШунда Пайғамбаримиз соллаллоҳу алайҳи васаллам қарздор Ибн Абу Ҳадрадга:\n«Тур, қарзни адо эт», дебдилар.\n3. Қарз устига савдо қилмайди.\n«Қарз устига савдо ҳалол эмас, бир савдода икки шарт ҳам, зомин бўлмаган нарсанинг фойдаси ҳам, ҳузурингда бўлмаган нарсани сотиш ҳам», дейилган.\nҚарз устига савдо қилишда бир одам иккинчисига бир нарсани қарзга беради. Кейин эса ўша нарсанинг устига нарх қўйиб, унга сотади. Рибо шубҳаси борлиги учун бундай савдога рухсат йўқ. Чунки Исломда қарздан фойда олиш мумкин эмас, бу рибохўрлик бўлади. Қарзнинг устига фойда қўйиб савдо қилинганда ҳам шундай бўлгани учун бу ман қилинган.


Ражаб ойининг 14-куни\n1 йил аввал 911 siyrat.uz\nҲижрий 256-йил 14-ражаб (милодий 870-йил 17-июн) Аббосийлар халифаси Муҳаммад Муҳтадий-Биллаҳибн Ҳорун Аббосийлар давлатининг 14-халифаси Восиқ ибн Муътасим ибн Рашидни 11 ойлик ҳукмронлигидан сўнг халифаликдан маҳрум қилди.\nҲижрий 1318-йил 1-муҳаррам куни Усмонлилар султони Абдулҳамид II Байтуллоҳни зиёрат қилувчи ҳожиларга хизмат қилиш ва сафар машаққатини енгиллатиш мақсадида темир йўл қуришга амр қилди. Темир йўл қурилиши 9 йилда батамом тугатилди.\nҲижрий 99-йил 2-муҳаррам куни (милодий 718-йил 15-август) умавийлар даврида мусулмонлар Маслама ибн Абдулмалик қўмондонлигида Қастантинияни (ҳозирги Истанбулни) қамал қилдилар. Ва ниҳоят ҳижрий 857-йилга (милодий 1453-йил) келиб, Муҳаммад Фотиҳнинг бошчилигида Қастантиния фатҳ қилинди.\nМуҳаррамнинг 3- куни\nҲижрий 239-йил 3-муҳаррам куни (милодий 853-йил) буюк ҳофизлардан бири Имом Усмон ибн Муҳаммад ибн Иброҳим ибн Абу Шайба вафот этди. Бу зот Имом Бухорий ва Муслимларнинг устози бўлган. У кишининг “Мусаннаф” номли машҳур асарлари ҳам бўлган.\nҲижрий 1298-йил 4-муҳаррам куни мусулмон уламоларидан бири Саййид Али ибн Саййид Исмоил Мусавий Қазвиний вафот этди.\nҲижрий 855-йил 5-муҳаррам (милодий 1451-йил 7-феврал)\nУсмонлилар давлати султони Муродхон II вафот этди. Вафотидан сўнг ўғли Муҳаммад Фотиҳ салтанат тахтига ўтирди.\nҲижрий 406-йил 6-муҳаррам (милодий 1015-йил 26-июн)\nАббосийлар давлатининг таниқли шоири Муҳаммад ибн Ҳусайн ибн Мусо Шариф Ризо вафот этди. Унинг насаби Жаъфар Содиққа бориб тақалади. Унинг шеърлари жуда кўп китобларда келтирилади. Жумладан «Наҳжул балоға» китобининг муқаддимасида муаллиф томонидан келтирилган.


«Монако» ҳужумчиси ЕЧЛда ўзига хос рекорд соҳибига айланди\n12:56 / 13.04.2017\n«Монако» футбол клубининг 18 ёшли ҳужумчиси Килиан Мбаппе ЕЧЛнинг ¼ финали доирасида Дордмунднинг «Боруссия» жамоаси билан учрашувда ҳисобни очди. Футболчи 19 дақиқада тўп киритди. Бу ҳақда Tribuna.Uz ёзмоқда.\nШу тариқа, Килиан ЧЛ плей-офф босқичида 19 ёшга тўлмагани ҳолда уч гол уришга муваффақ бўлган илк футболчига айланди. Аввалроқ форвард «Манчестер Сити» билан 1/8 финалда кечган ўйинларда тўп киритганди.\nМбаппе шуниндек ЕЧЛ тарихидаги плей-офф босқичида дубль қайд этган энг ёш ўйинчига айланди. Футболчи бу учрашувда 18 ёшу 133 кунлигида иккита тўп урди.\nЕЧЛ Монако Килиан Мбаппе


Давлат харидлари соҳасидаги шикоятлар адолатли кўриб чиқилади - zarnews.uz\nДавлат харидлари соҳасидаги шикоятлар адолатли кўриб чиқилади\nБунда энг аввало, 2018 йил 9 апрелда қабул қилинган "Давлат харидлари тўғрисида"ги Ўзбекистон Республикасининг қонуни муҳим аҳамият касб этади.\nТаъкидлаш жоизки, авваллари меъёрий ҳужжатларда ҳуқуқий асос аниқ, уйғун, тўлиқ акс эттирилмаган ёки мувофиқлаштирилмаган эди. Бу эса кўпгина қарама-қаршиликларнинг вужудга келишига сабаб бўлар ва бу жараёнда давлат харидлари бозорининг жозибадорлиги ва рақобатдошлиги кўринмас эди. Қонуннинг қабул қилиниши юқорида таъкидланган муаммоларга чек қўйди.\nУшбу қонуннинг 11-бобида давлат харидлари соҳасида юзага келаётган шикоятларни кўриб чиқиш тартиби алоҳида белгиланган. Давлат харидлари иштирокчилари томонидан келиб тушган шикоятларни адолатли, тезкор ва самарали кўриб чиқиш мақсадида доимий равишда фаолият кўрсатадиган давлат харидлари соҳасидаги шикоятларни кўриб чиқиш бўйича комиссия тузилган. Комиссия фаолиятини тартибга солувчи "Давлат харидлари соҳасидаги шикоятларни кўриб чиқиш тартиби тўғрисида"ги низом тасдиқланган ва Адлия вазирлиги томонидан 2018 йил 14 майда давлат рўйхатига олинган.\nМазкур низомга мувофиқ, шикоят комиссияга ёзма шаклда ёки ўзининг шахсий кабинети орқали электрон шаклда юборилиши, давлат харидлари назоратини амалга оширувчи шахсларнинг шикоятлари эса оператор сайти орқали юборилиши мумкин. Комиссия шикоятни кўриб чиқишда иштирок этадиган шахсларни махсус ахборот портали орқали йиғилиш вақти ва жойи тўғрисида хабардор қилиши, агар белгиланган вақтда тарафлар мажлисда қатнашмаса, шикоят уларнинг иштирокисиз кўриб чиқилиши мумкин.\nКомиссия шикоят келиб тушган кундан эътиборан уч иш куни ичида бу ҳақда давлат буюртмачисини хабардор қилиши ва харид қилиш тартиб-таомилини ўн кунгача бўлган умумий муддатга тўхтатиб туриши мумкин. Комиссия давлат харидлари тўғрисидаги шикоятни олган кунидан эътиборан етти иш куни ичида кўриб чиқади ва қарор чиқаради.\nШикоят бўйича қарор комиссия аъзолари умумий сонининг кўпчилик овози билан қабул қилинади. Овозлар тенг бўлган тақдирда, комиссия раисининг овози ҳал қилувчи ҳисобланади. Комиссия янги очилган ҳолатлар асосида аввал қабул қилинган қарорларини қайта кўриб чиқиши мумкин. Комиссиянинг ўз ваколатлари доирасида қабул қилинган қарорлари тарафлар учун бажарилиши мажбурийдир.\nвилоят адлия бошқармаси катта


Расулуллоҳ ﷺнинг файзли уйлари\nРасулуллоҳ соллаллоҳу алайҳи васаллам ўз қўллари ила, саҳобалар билан бирга туя чўккан жойда масжидларини бино этиб, муборак уйларини қура бошладилар.\nОлдинги мавзудан қайси амаллар кам бўлса, мақтовга сазоворлигини билиб олдик. Ҳаётий зарурат туфайли кўп бўлиши мақталадиган амалларга зурриёт ва обрў-эътибор киради.\nПайғамбаримиз соллаллоҳу алайҳи васалламнинг илм тасдиқлаган 9 та одатлари\nИмом Бухорий ва Имом Муслимлар «Саҳиҳ»ларида келтирган ривоятда Оиша розияллоҳу анҳо: «У зотнинг ухлайдиган тўшаклари ичига хурмо барги солиниб, ошланган теридан бўлган», деб уй жиҳозларини таърифлайди.\nИмом Термизий Абу Ҳурайра розияллоҳу анҳудан ривоят қилган ҳадисда Расулуллоҳ соллаллоҳу алайҳи васаллам: «Номим зикр қилинганда менга салавот айтмаган кимсанинг бурни ерга ишқалансин.\nЗотан, аҳли-аёлнинг нафақаси мўмин-мусулмон эр учун вожибдир. Нафақанинг эрга вожиб бўлиши Қуръон, суннат, ижмоъ ва ақл ила собит бўлган.\n«Расулуллоҳ соллаллоҳу алайҳи васаллам менга тўққиз нарсани васият қилдилар: «Аллоҳга ширк келтирма, агар қийма-қийма қилиб ташлансанг ҳам, ўтга солиб ёқилсанг ҳам.\nИкки кундан кейин Ислом ва араб олами барча расмий ва оммавий табақаларда Исро ҳамда Меърож хотирасини ёдга олиб тантана қиладилар.\n1. Аллоҳ таолонинг амрига бўйсуниш. 2. Аллоҳ таолонинг саловотига мувофиқ иш қилиш.


ПЛАСТИК ЖАРРОҲ МОНОЛОГИ - 5 Июня 2019 - Блог - WWW.SHERLAR.ORG - SMS SHERLAR, SEVGI SHERLARI, YANGI\nГлавная » 2019 » Июнь » 5 » ПЛАСТИК ЖАРРОҲ МОНОЛОГИ\nСизга бир нарсани айтиб қўяй. Бизнинг мамлакатда пластик жарроҳлик касби ҳозирги кунда жуда анъанавий бўлиб кетди. Ҳа, хадқ орасида бизни қандай аташади, биласизми? Башара бузувчилар ва тузатувчилар…\nТўғри, биз чиройли башарани хунукка ҳам айлантириб беришимиз мумкин. Пулини тўласа бўлди…\nҚулоқлар, кўзлар, лаблар, бурунлар… Ҳаммасини тўғрилаймиз. Агар аёл онасидан мана мундоқ катта бурун билан туғилган бўлса-ю, бизнинг олдимизга келмаса, шундайлигича ўлиб кетаверади.\nШундай воқеалар ҳам бўлган. Аёл бурни катталигидан боласи кимдан туғилганини била олмай қийналган.\nЭнди бўлса… Икки соатда ҳаммаси тахт…\nҲа, шундай ҳолатлар ҳам бўлиб қолади. Пластик операциядан кейин аёлларни эри танимай қолади. Касалхонанинг ўзидан хушомад қилишни бошлайди. Шундай аёл учун хотинини ташлаб кетишга ваъда беради…\nБундан билиш мумкинки, тиббиёт бир қадам олдинга қадам ташлабди.\nТишларни ҳам истаган ҳид билан қўйдиришингиз мумкин. Ҳар хил гулларнинг иси келадиган тишлар бор бизда. Яқинда бир аёл коньяк ҳиди келадиган тиш қўйдирганди. Ўшандан бери эркаклар унга тинчлик бермай қўйишибди. Лабларига ёпишишгани-ёпишишган…\nЎтган йили олдимга бир аёл келди. Оёқлари шунчалар қийшиқки…\nОёқ қийшиқ бўлса қийин-да!.. Ҳаш-паш дегунча оёқларини тўғрилаб чиқариб юбордим. Эшитишимча, ҳозир унинг иккита ўйнаши бормиш. Иккаласи ҳам қандайдир вазирлар…\nЯна бир аёл келди. Сийнасини 8-размер қилиб беришимни сўради. Эри шуни истаганмиш. Мен аввал 3, кейинроқ 5, охирида бор-э дедим-у, 8- размер қилиб ташладим… Ишонасизми, эри кўрди-ю…\nЎзиям касалхонамизга ётиб олди. Ҳалиги…\nИе, нимани узайтириш деб тушундингиз? Хаёлингиз дарров бошқа ёққа кетмасин-да!.. Қўлини узайтиришга ётди дедим…\nЭнди энг қимматли нарса ҳақида… Яна бошқа нарсага бураяпсизми? Мен касалхонамиздаги нархлар ҳақида айтаяпман.\nҲа, аёллар нархларимизни даҳшат деб аташади. Шунда мен айтаман.\n— Хоним, аввал кўзгуга яқин бориб башарангизни бир кўринг. Шунда сиз дунёда бизнинг нархлардан ҳам даҳшатлироқ нарсалар борлигини тушуниб етасиз…\nНейрожарроҳлик бўлимига бир куни тўқсон яшар кампирни олиб келишди. Бошида шиши бор экан. Сочларини қириб, жарроҳлик столига ётқизишди. Кечқурунга бориб кампир наркоз таъсири кетиб уйғонди. Боши дока билан ўраб ташланган, ўзи қип-яланғоч эди. Шу ҳолда ўрнидан туриб ҳожатхонага кирди. Иши битгач, секин ортига қайтди. Э, кексалик-да, ним қоронғида палатасини адаштириб, эркаклар палатасига кириб қолибди. Қараса, у ётиши керак бўлган каравотда бир эркак ухлаяпти. У икки йилдан бери бел оғриғи туфайли ўрнидан қимирлай олмасди.\nКампир унинг устидан кўрпани олиб ташлади. Эркак уйғониб кетиб қараса, тепасида қип-яланғоч кампир турибди. Бақириб юборди.\n— Оғайнилар, ажал!.. Мени олиб кетишга ажал келди!.. Азроил келди!..\nҲаммаёқ тўполон бўлиб кетди. Нариги каравотда ётган йигитнинг бўйни синиб кетган. Белигача гипслаб ташланганди. У жонҳолатда сакраб полга тушди. Аммо мўлжални аниқ ололмади шекилли, ёниб турган печка устига йиқилди. Гипс ёна бошлади. Шовқин-сурон, тўполон…\n— Ёнғин, қутқаринглар! — деб бақирарди беморлар…\nПалатадагилар амал-тақал ташқарига чопишди. Кимдир эмаклаб, кимдир ҳассада…\nБиттасининг кўзигача дока билан бойлаб ташланган экан. У даҳшат ичида ҳамширалар хонасига кириб қолди. У ерда навбатчи врач ва ҳамшира қиз аллақачон ишқий саргузаштни бошлаб юборишганди. Қўрқиб кетишганидан иккови ҳам столдан йиқилиб…\nҲа майли, нима бўлса бўлгандир. Қаҳрамонимиз кампир эса…\nСекингина эркак туриб қочган каравотга ёнбошлади-да, уйқуга кетди.


ШОДИЁНА ШУКУҲИ - Ўзбекистон овози газетаси\nТермиз шаҳридаги амфитеатр мажмуасида бўлиб ўтган Наврўз тантаналарида жамоатчилик вакиллари, талаба-ёшлар, юртимизга ташриф буюрган меҳмонлар иштирок этди.\nЙиғилганларини вилоят ҳокими Нормўмин Чориев муборакбод этган ҳолда Президентимиз раҳнамолигида воҳанинг ижтимоий-иқтисодий ривожлантириш, халқ фаровонлигини ошириш йўлида кенг кўламли ислоҳотлар олиб борилаётганлигига алоҳида тўхталди.\nБу йилги байрам тантанасида кўплаб хорижлик меҳмонлар ҳам иштирок этгани эса юртимиз нуфузини тобора ошиб бораётганидан далолат бериб турибди.\n— Ўзбекистон ва Ҳиндистон ўртасидаги иқтисодий, маданий алоқалар тобора ривожланиб бормоқда. — дейди Лаъл Баҳодир Шастри номидаги Ҳиндистон маданият маркази директори Ражиш Мехта жаноблари. — Шарқ халқлари орасида кенг тантана қилинадиган Наврўзни бу йил Ўзбекистонда қарши олганимдан хурсандман. Урф-одатлар, миллий анъаналар билан уйғунлашиб кетган томошалардан завқландим. Айниқса, меҳмондўст, кўнгли очиқ ўзбек халқи менда катта таассурот қолдирди.\n— Президент Ислом Каримов раҳнамолигида мамлакатингизда олиб борилаётган кенг кўламли ислоҳотлар ўзининг самарасини бермоқда, — дейди Осиё кураш конфедерацияси ҳакамлар бўйича ишлаш комиссия эксперти Ким Эр Жунг жаноблари. — Келажакда Ўзбекистон янада гуллаб-яшнаши, барча соҳаларда тараққий этиши муқаррар. Чунки ўзининг қадим ва бой тарихига эга бўлган бу осойишта заминнинг мустаҳкам пойдеворида бунёд этилаётган ажойиб иншоот асрлар оша ўз ҳусну таровати, гўзаллигини бойитиб боради. Мен бунга ишонаман! Термизга еттинчи бор келишим. Бугун ўзбек халқи билан янги йил, янги кун шодиёналарини тантана қилиш бахти насиб этганидан ниҳоятда бахтиёрман.\nТантаналарда Наврўзнинг халқимиз ҳаётидаги ўрни, унинг такрорланмас кўрку тароватини ифода этган саҳна кўринишлари, фольклор жамоаларининг ранг-баранг чиқишлари юртимиздаги тинчлик ва осойишталик, кўклам соғинчини мадҳ этувчи куй-қўшиқлар барчага хушкайфият бағишлади.


Беш марта эмиш билан маҳрам бўладими?\n08:31 / 06.11.2019 | Ulug’bek | 2236\nАссалому алайкум! Домла, бир жойда ўқиб қолдим. Агар аёл бегонани боласини(қизини) 5 марттагача эмизмагунча унинг ўғли унга махрам бўлмайди дейилган. Шу хақида маълумот беринглар.\n– Ва алайкум ассалом! "Кифоя" китобида қуйидагича берилган:\nيَثْبُتُ بِمَصَّةٍ فِي حَوْلَيْنِ وَنِصْفٍ فَقَطْ أُمُومَةُ الْمُرْضِعَةِ وَأُبُوَّةُ زَوْجٍ لَبَنُهَا مِنْهُ لِلرَّضِيعِ، فَيَحْرُمَانِ مَعَ قَوْمِهِمَا عَلَيْهِ كَالنَّسَبِ وَفُرُوعُهُ وَالزَّوْجَانِ عَلَيْهِمَا، وَتَحِلُّ أُخْتُ أَخِيهِ رِضَاعًا كَمَا فِي النَّسَبِ وَالْاِحْتِقَانُ بِلَبَنِ الْمَرْأَةِ وَلَبَنِ الرَّجُلِ وَمَا خُلِطَ بِطَعَامٍ لَا يُحَرِّمُ، وَبِغَيْرِهِ تُعْتَبَرُ الْغَلَبَةُ، وَيُحَرِّمُ الْاِسْتِعَاطُ وَلَبَنُ الْبِكْرِ وَالْمَيِّتَةِ\nФақат икки ярим йил ичида бир сўриш билан эмувчи учун эмизувчининг оналиги ва унинг сутига сабаб бўлган эрининг оталиги собит бўлади. Бас, икковлари ўз қавмлари билан унга худди насабдаги каби ҳаром бўладилар. Эмгандан тарқалганлар ва эмганнинг эр ва хотини ҳам икковларига ҳаром бўлади. Худди насабдаги каби эмишган биродарининг синглиси унга ҳалол бўлади. Игна ёрдамида юборилган сут, эркакнинг сути ва таомга аралаштирилган сут ила ҳаромлик собит бўлмайди.\nТаомдан бошқага аралаштирилганда ғолиб тараф эътиборга олинади. Бурундан кирган, бокиранинг ва ўлик аёлнинг сути ила ҳаромлик собит бўлади.\nБегона аёлни эмиш туфайли ҳалол-ҳаромга боғлиқ ўта аҳамиятли ҳукмлар келиб чиқади.\nОдатда эмизиш масаласи ҳадис ва фиқҳ китобларимизда доимо никоҳга қўшиб зикр қилинади. Биз шарҳ қилаётган «Мухтасари Виқоя»да ҳам шундай бўлган.\nФақат икки ярим йил ичида бир сўриш билан.\nБир марта сўрса ва сут кирса маҳрам бўлади. Одатда эмизишлик масаласи асосан ҳадис ва фиқҳ китобларимизда доимо никоҳга қўшиб зикр қилинади. «Мухтасари Виқоя»да ҳам шундоқ бўлган. Эмизишлик фақат икки ярим йил ичида бир сўришлик билан собит бўлади. Бу муддатни Аллоҳ таоло Қуръони Каримда: «Ва унинг ҳомиласи ва кўкракдан ажратиши ўттиз ойдир», (Аҳқоф:15) деган оят билан белгилаб қўйган. Бу Абу Ҳанифа раҳматуллоҳи алайҳнинг ижтиҳодлари. Аммо имом Абу Юсуф ва Муҳаммадлар икки йил деганлар. Уларнинг далили «Волидалар болаларини икки тўлиқ йил эмизурлар. Ким эмизишни батамом қилишни хоҳласа», деган оятдир. Худди шу маъно Пайғамбаримиз соллаллоҳу алайҳи васалламнинг бир неча ҳадиси шарифларида ҳам таъкидланган. Демак, бола икки ёшидан кейин эмса, шаръий эмизиш собит бўлмайди. Агар бола онани бир марта эмган бўлса ҳам турмуш қуриб бўлмайди. Валлоҳу аълам!\nЯна тортишсанг талоқсан деса\nНафл намозларда дуо қилиш\nНамоз ва таҳоратда\nШайх хазратлари билан боғланиш\nНосируддин Рабғузийнинг китоби\nУз отасини даъват қлишда нима қилиш керак?\nОдамлар ва динимиз\nНафс билан қалб ораси


Ўзбекистонда қийноқ тақиқланадими? « Ўзбекистон Халқ Ҳаракати\nЎзбекистонда қийноқ тақиқланадими?\n20 March 2017 - 11:02\nМамлакатдаги Ички ишлар вазирлиги тизимидаги ходимлар фаолиятини тартибга соладиган қонун 2017 йил 17 мартидан амал қила бошлаган.\nҚонунда Ички ишлар органлари зиммасига фуқароларнинг ҳуқуқлари, эркинликлари ва қонуний манфаатларини ҳимоя қилиш, жамоат тартиби ва хавфсизлигини таъминлаш, юридик ҳамда жисмоний шахсларнинг мол-мулкини ҳимоя қилиш вазифалари юклатилган.\n“Ички ишлар органлари тўғрисида”ги қонунда ушбу тизим ходимларига қийноқларни қўллаш тақиқланган.\nҲар қандай сабаб билан Ўзбекистон Конституцияси ва қонунларга зид келадиган амалларга қўл уриш маън этилган.\n“Ички ишлар идоралари ходимлари ўз фаолияти давомида Ўзбекистон Конституцияси, «Ички ишлар органлари тўғрисида» қонун ва бошқа қонунчилик актларига риоя этишлари шарт. Ички ишлар органлари ходимлари хизмат мажбуриятларини бажаришда ўзларининг ноқонуний ҳаракатларини оқлаш учун хизмат манфаатларини рўкач қилиши, иқтисодий манфаат кўриши, ноқонуний талаб қўйиши, мансабдор шахсларнинг қонунга хилоф буйруқ ва кўрсатмаларини бажаришлари мумкин эмас”, дейилади унда.\nҚонун Ўзбекистон парламенти қуйи палатаси томонидан 2016 йил 12 августида қабул қилинган, 24 август куни юқори палата – Сенат томонидан тасдиыланган эди.\n2016 йил 16 сентябрь куни эса ўша вақтда Ўзбекистон Президенти вазифасини бажарувчи Шавкат Мирзиёев томонидан имзоланганди.\nҚонун 17 сентябрь куни «Халқ сўзи» ва «Народное слово» рўзномаларида эълон қилинган ва матбуотда эълон қилинганидан олти ой ўтиб кучга кириши кўзда тутилган эди.